Na osnovu čl. 23 Zakona o upravljanju otpadom („Sl. list CG“, broj  064/11 i 039/16), čl. 44 stav 1 tačka 69 Statuta opštine Mojkovac („Sl. list RCG – opštinski propisi“, br. 31/10 i 26/12) i uz prethodnu Saglasnost Ministarstva održivog razvoja i turizma, br. 110-90/37, od 03.10.2016. godine, Skupština Opštine Mojkovac, na sjednici održanoj dana 29.11. 2016. godine, donijela je:

LOKALNI PLAN UPRAVLJANJA KOMUNALNIM I NEOPASNIM GRAĐEVINSKIM OTPADOM OPŠTINE MOJKOVAC

ZA PERIOD 2016 – 2020. GODINA

1. UVOD

Lokalni plan upravljanja komunalnim i neopasnim građevinskim otpadom, u daljem tekstu Lokalni plan, treba da uspostavi održivo upravljanje otpadom za prostor Opštine Mojkovac za period 2016-2020. godine. Članom 18 Zakona o upravljanju otpadom propisano je da se upravljanje otpadom vrši u skladu sa Državnim planom upravljanja otpadom i lokalnim planovima upravljanja komunalnim i neopasnim građevinskim otpadom koji ne sadrži ili nije izložen opasnim materijama, a članom 23 istog Zakona, izmedju ostalog,  propisano je da Lokalni plan donosi skupština lokalne samouprave.
Za donošenje ovog plana ostvarene su sve prostorno - planske pretpostavke, izradom i usvajanjem Prostorno-urbanističkog plana opštine Mojkovac (“Službeni list CG-opštinski propisi”, br. 19/11i 9/14), koji daje smjernice i prepoznaje lokacije na kojima je moguće raditi postrojenja za sakupljanje i tretman otpada. Ostali planski dokumenti ( DUP-ovi i LSL) ne razrađuju lokacije i postrojenja   za tretman otpada.
Prema Zakonu o upravljanju otpadom („Službeni list CG“, br. 64/11 i 39/16), otpad predstavlja sve vrste materija koje je imalac odbacio, namjerava da odbaci ili je dužan da odbaci. U skladu sa odredbama istog Zakona vrste otpada su:

· Industrijski otpad, 

· Komercijalni otpad, 

· Komunalni otpad. 

U zavisnosti od opasnih karakteristika koje mogu uticati na zdravlje ljudi i životnu sredinu, otpad može biti :

· Neopasan,

· Inertan, 

· Opasan.

Upravljanje otpadom se zasniva na sljedećim osnovnim principima:

· princip održivog razvoja - obezbjeđuje upravljanje otpadom na način kojim se doprinosi ostvarivanju ciljeva održivog razvoja kroz efikasnije korišćenje resursa i smanjenje količine otpada. Održivi razvoj predstavlja usklađeni sistem tehničko-tehnoloških, ekonomskih i društvenih aktivnosti u ukupnom razvoju u kome se na principima ekonomičnosti i razumnosti koriste prirodne i stvorene vrijednosti države, sa ciljem da se sačuva i unaprijedi kvalitet životne sredine za sadašnje i buduće generacije;

· princip blizine i regionalnog upravljanja otpadom – obezbjeđuje obradu otpada na što je moguće bližem mjestu nastajanja u skladu sa ekonomskom opravdanošću izbora lokacije, dok se regionalno upravljanje otpadom obezbjeđuje primjenom jasno definisanih regionalnih strateških planova zasnovanih na nacionalnoj politici u domenu upravljanja otpadom;

· princip predostrožnosti – obezbjeđuje preventivno djelovanje preduzimanjem mjera za sprečavanje negativnih uticaja na životnu sredinu i zdravlje ljudi;

· princip „zagađivač plaća“ – obezbjeđuje sistemu da zagađivač životne sredine mora da snosi pune troškove posljedica svojih aktivnosti, preventivnog djelovanja i sanacionih mjera. Troškovi nastajanja, obrade i odlaganja otpada moraju se uključiti u cijenu proizvoda;

· princip hijerarhije – predstavlja redosled prioriteta u praksi upravljanja otpadom; 

·     sprječavanje stvaranja otpada i redukcija, odnosno smanjenje korišćenja resursa i smanjenje 

      količina ili opasnih karakteristika nastalog otpada;

· priprema za ponovnu upotrebu proizvoda za istu ili drugu namjenu;

· reciklaža, odnosno obrada otpada radi dobijanja sirovine za proizvodnju istog ili drugog proizvoda;

· iskorišćenje vrijednosti otpada (kompostiranje, spaljivanje uz iskorišćenje energije i dr.);

· odlaganje otpada na uređene deponije.

2. ZNAČENJE IZRAZA

Pojedini izrazi upotrijebljeni u ovom planu imaju sljedeća značenja: 

1) biološko razgradivi otpad je otpad koji je pogodan za anaerobnu ili aerobnu razgradnju 
  (biootpad, papir i karton);

 2) biomasa je biljni materijal nastao iz poljoprivrede ili šumarstva i prehrambene industrije, koji se koristi za grijanje ili u industrijskom procesu; vlaknasti biljni otpad iz proizvodnje primarne celuloze i papira iz celuloze ako se spaljuje na mjestu proizvodnje i ako se toplota dobijena spaljivanjem koristi za grijanje ili u industrijskom procesu; otpad od plute; drvni otpad, osim drvnog otpada koji sadrži halogene organske materije ili teške metale koji nastaju upotrebom proizvoda za zašitu drveta ili premaza i koji naročito uključuje drvni otpad koji potiče od građevinskog otpada ili otpada nastalog rušenjem; 

3) biootpad je biološki razgradiv otpad iz vrtova i parkova, hrane i drugi otpad koji nastaje u   

     domaćinstvima, ugostiteljskim i maloprodajnim objektima i sličan otpad iz objekata namijenjenih za proizvodnju prehrambenih proizvoda; 

4) deponija je stalno mjesto čija je primarna funkcija odlaganje otpada na površini ili ispod površine zemlje, uključujućiinternu deponiju na kojoj proizvođač odlaže sopstveni otpad na mjestu nastanka, osim mjesta gdje se otpad priprema  za dalji prevoz do mjesta obrade na drugim lokacijama i mjesta za skladištenje otpada prije njegove obrade za period do tri godine ili mjesta za skladištenje otpada prije njegovog zbrinjavanja za period do jedne godine;
 5) distributer proizvoda je privredno društvo ili preduzetnik koje obezbjeđuje proizvode radi stavljanja u promet ili davanja na korišćenje krajnjem korisniku;

6) građevinski otpad je otpad koji nastaje prilikom izgradnje, održavanja i rušenja građevinskih objekata; 

7) imalac otpada je proizvođač otpada ili pravno ili fizičko lice koje posjeduje otpad;

8) industrijski otpad je otpad koji nastaje u proizvodnim procesima u industriji i zanatstvu, a razlikuje se od komunalnog otpada po svom sastavu i karakteristikama; 

9) inertni otpad je neopasan otpad kod kojeg nije moguće izazvati značajnu fizičku, hemijsku ili biološku promjenu, ne rastvara se, ne sagorijeva, nije biorazgradiv, ne zagađuje životnu sredinu, ne ugrožava zdravlje ljudi i čije ocjedne vode u kontaktu sa drugim materijama ne izazivaju reakcije i ekotoksično ne ugrožavaju kvalitet površinske ili podzemne vode;

10) izvorni proizvođač otpada je svako lice čijom aktivnošću nastaje otpad;

11) katalog otpada je popis otpada prema svojstvima i mjestu nastanka, razvrstan na grupe,   

      podgrupe i vrste otpada sa djelatnostima čijim obavljanjem se proizvodi otpad; 

12) komercijalna otpadna ambalaža je otpad od primarne, sekundarne i tercijalne ambalaže koji  

     nastaje u procesu proizvodnje, maloprodaje, uslužnim i drugim djelatnostima, kao i obavljanjem poslova u poljoprivredi, šumarstvu, ribarstvu, saobraćaju i turizmu; 

13) komunalna otpadna ambalaža je otpad od primarne i sekundarne ambalaže koji nastaje u  

      domaćinstvima (kućni otpad), industriji, zanatskim i uslužnim djelatnostima, kao i drugim  

          djelatnostima i javnom sektoru, a sličan je otpadu iz domaćinstava u pogledu prirode, mjesta     

           nastanka i sastava;

14) komunalni otpad je otpad nastao u domaćinstvima ili prilikom obavljanja djelatnosti koji je   

       po svojstvima sličan otpadu nastalom u domaćinstvima; 

15) medicinski otpad je otpad koji nastaje pružanjem zdravstvenih usluga i vršenjem naučnih istraživanja i eksperimenata u oblasti medicine; 

16) miješani komunalni otpad je otpad iz domaćinstva preostao nakon odvajanja pojedinih frakcija komunalnog otpada za koji je predviđena mogućnost selektivnog sakupljanja uključujući komunalnu otpadnu ambalažu; 

17) neopasni otpad je otpad koji po sastavu i svojstvima nema neku od karakteristika opasnog  

      otpada; 

18) obrada otpada je postupak prerade i/ili zbrinjavanja otpada, uključujući pripremu prije prerade i/ili zbrinjavanja; 

19) odlaganje otpada je jedan od postupaka zbrinjavanja; 

20) zbrinjavanja otpada je postupak obrade koji nije prerada, čak i u slučaju da se tim postupkom kao sekundarna posljedica dobija materija ili energija; 

21) odvojeno sakupljanje otpada (selekcija) je sakupljanje otpada na način da se otpad u postupcima upravljanja otpadom drži odvojeno prema tipu i svojstvu kako bi se olakšala posebna obrada; 

22) opasni otpad je otpad koji sadrži elemente ili jedinjenja koja imaju jedno ili više od sljedećih opasnih svojstava: eksplozivnost, reaktivnost, zapaljivost, nadražljivost, štetnost, toksičnost, infektivnost, kancerogenost, korozivnost, mutagenost, teratogenost, ekotoksičnost, svojstvo nagrizanja i svojstvo otpuštanja otrovnih gasova hemijskom ili biološkom reakcijom i osjetljivost/razdražljivost, kao i otpad iz kojeg, nakon odlaganja, može nastati druga materija koja ima neko od opasnih svojstava;

 23) organsko recikliranje je postupak aerobne (kompostiranje) ili anaerobne prerade biološki razgradivog otpada; 

24) otpad je svaka materija ili predmet koju je imalac odbacio, namjerava da odbaci ili je dužan da odbaci u skladu sa zakonom; 

25) otpad od električnih i elektronskih proizvoda su električni i elektronski proizvodi koji su otpad uključujući i sve sastavne djelove, komponente, podsklopove i potrošni materijal koji su dio proizvoda u vrijeme odbacivanja;

26) otpadna ambalaža je ambalaža ili ambalažni materijal koje su otpad, osim ostataka materijala koji nastaju prilikom izrade ambalaže; 

27) otpadna ulja za podmazivanje i tečnosti su svaka mineralna polusintetička ili sintetička ulja u tečnom ili polutečnom stanju, industrijska, izolaciona (ulje koje se koristi u elektroenergetskim sistemima), odnosno termička ulja (ulje koje se koristi u sistemima za grijanje ili hlađenje), kao i tečnosti za hidraulične namjene (hidraulične kočnice i ostale pripremljene tečnosti za hidrauličnu transmisiju);
28) otpadno vozilo je vozilo koje se smatra otpadom, napušteno vozilo ili vozilo koje se ne može koristiti za osnovnu namjenu;

29) otpadne baterije i akumulatori su odbačene, istrošene ili oštećene baterije i akumulatori koji se ne mogu koristiti; 

30) otpadne gume, odnosno pneumatici su gume čiji je rok upotrebe istekao ili su istrošene ili odbačene zbog oštećenja ili drugih razloga; 

31) ponovna upotreba je postupak kojim se proizvodi ili djelovi proizvoda koji nijesu otpad ponovo upotrebljavaju za istu svrhu za koju su izvorno stvoreni; 

32) posebne vrste otpada su: otpad od električnih i elektronskih proizvoda, otpadna vozila, otpadne gume, otpadne baterije i akumulatori, otpadna ulja za podmazivanje i tečnosti, otpadna ambalaža, građevinski otpad, otpad iz rudarstva, otpad koji sadrži azbest, PCB otpad, kanalizacioni mulj, medicinski i veterinarski otpad; 
33) posrednik je privredno društvo ili preduzetnik koje organizuje preradu ili zbrinjavanje otpada u tuđe ime, uključujući posrednike koji otpad ne preuzimaju u fizički posjed;

34) postrojenje je stacionarna ili mobilna tehnička jedinica, koje sa građevinskim dijelom čini tehnološku cjelinu za skladištenje, preradu ili zbrinjivanje otpada; 

35) prerada otpada je postupak za dobijanje materijala ili proizvoda koji se koristi kao sirovina ili postupak pripreme otpada za dobijanje tog materijala ili proizvoda u postrojenju za preradu ili širem proizvodnom smislu; 

36) prevoznik je privredno društvo ili preduzetnik koji obavlja transport otpada;

37) priprema za ponovnu upotrebu otpada su postupci prerade, kao što su provjera, čišćenje ili popravke, kojima se proizvodi ili djelovi proizvoda, koji su postali otpad, pripremaju za ponovnu upotrebu bez sprovođenja nekog drugog prethodnog postupka; 

38) privremeno, odnosno vremenski ograničeno skladištenje otpada je skladištenje otpada u određenom roku na mjestima gdje je otpad proizveden ili skladištenje tokom sakupljanja otpada, radi transporta do mjestaobrade otpada;
39) proizvođač otpada je izvorni proizvođač otpada ili svako lice koje obavlja prethodnu obradu, miješanje ili druge postupke kojima se mijenja svojstvo ili sastav otpada;

40) prostorno-planski dokument je planski dokument kojim se određuje organizacija, korišćenje i namjena prostora, kao i mjere i smjernice za uređenje, zaštitu i unaprjeđenje prostora (prostorni plan Crne Gore, detaljniprostorni plan, državna studija lokacije, prostorno-urbanistički plan lokalne samouprave, detaljni urbanističkiplan, urbanistički projekat i lokalna studija lokacije i druga planska dokumenta);
41) reciklažno dvorište je mjesto uređeno za sakupljanje i privremeno skladištenje po vrstama, odnosno frakcijama komunalnog otpada koje se odvojeno sakupljaju; 
42) reciklažni centar je mjesto uređeno za sakupljanje i privremeno skladištenje svih vrsta, odnosno frakcija komunalnog otpada koje su odvojeno sakupljene i sakupljanje miješanog komunalnog otpada zbog sortiranja ili drugog načina obrade;

43) recikliranje je postupak prerade u cilju korišćenja otpada za zamjenu drugih materijala koji se upotrebljavaju za izvornu ili drugu namjenu;

44) sakupljanje otpada je sakupljanje otpada od imaoca, uključujući prethodno razvrstavanje i privremeno skladištenje otpada, radi transporta do postrojenja za obradu otpada;

45) sprječavanje nastanka ili stvaranja otpada su mjere koje se preduzimaju u cilju sprječavanja nastankaotpada ili mjere koje, prije nego je materija ili predmet postao otpad, smanjuju:
- količinu otpada, uključujući ponovnu upotrebu proizvoda ili produženje životnog vijeka  

         proizvoda,

- negativne uticaje proizvedenog otpada na životnu sredinu i na zdravlje ljudi,

- sadržaj štetnih materija u materijalima i proizvodima;

46) transfer (pretovarna) stanica je mjesto na koje se otpad doprema i privremeno skladišti radi selektiranja ili pretovara prije transporta do mjesta za preradu i zbrinjavanje;

47) transport otpada je prevoz otpada van postrojenja koji obuhvata utovar, prevoz (kao i 

48) trgovac je privredno društvo ili preduzetnik koji je u nabavci i prodaji otpada, zastupnik proizvođača (principal), uključujući i posrednike koji otpad ne preuzimaju u fizički posjed.
3. OSNOVNI PODACI O TERITORIJI OPŠTINE MOJKOVAC

Opština Mojkovac, pripada sjevernom dijelu  Crne Gore, njegovom izrazito planinskom dijelu. Teren opštine Mojkovac se nalazi na obje strane rijeke Tare. Grad Mojkovac, opštinski centar, nalazi se u dolini rijeke Tare, u podnožju planina Bjelasice i Sinjajevine, između nacionalnih parkova Biogradska gora i Durmitor. Područje opštine Mojkovac se graniči sa opštinama: Kolašin, Berane, Bjelo Polje, Pljevlja, Žabljak i Šavnik. Sa opštinama Bijelo Polje, Kolašin i Žabljak ima dobre saobraćajne veze dok su sa drugim navedenim susjednim opštinama direktne saobraćajne veze na lošijem nivou.

Ukupna površina opštine je 367 km2, što čini 2,6% ukupne teritorije Crne Gore, i to je jedna od manjih opština u Crnoj Gori. Naselje Mojkovac, se nalazi na nadmorskoj visini od 800-850 m.n.v. Najviši planinski vrhovi su na obroncima Sinjajevine, između Previje i Velikog Rasovaša, 2070 m.n.v.

Klima Mojkovca i okoline je kontinentalno-planinska sa hladnim zimama i suvim ljetima. Na klimatske karakteristike najveći uticaj imaju geografski raspored i uticaj Jadrana. Najčešći vjetrovi su sjevernog i južnog kvadranta. Prosječna količina padavina na teritoriji opštine Mojkovac iznosi 1586 mm. 

Prema Popisu iz 2011. godine , na teritoriji opštine Mojkovac živi 8622 stanovnika (50,48% muškaraca i 49,52% žena). Od ukupnog broja stanovnika 41,64% živi u gradskom području, dok 58,36% živi u ruralnom području. Što se tiče stanovništva Mojkovca po starosnim grupama 17,95% čine stanovnici od 0 do 14 godina, 68,05% od 15 do 64 i 14% čini stanovništvo starije od 65 godina.

Tabela 1. Demografski parametri u Mojkovcu prema popisu iz 2011. godine

	Opština
	Površina

(km2)
	Broj stanovnika
	Stopa prirodnog priraštaja
	Broj domaćinstava
	Prosječna veličina domaćinstva

(broj članova)

	
	
	Ukupno
	Procijenjeni broj za

2013. god.
	U urbanom području
	U ruralnom području
	
	
	

	Mojkovac
	367
	8.622
	8.386
	3.631
	5.038
	-3,1
	2.775
	3,6


Tabela 2. Podaci o naseljima, domaćinstvima i broju stanovnika u Opštini Mojkovac prema popisu iz 2011. godine
	Naselja
	Bistrica 
	Bjelojevići  
	Bojna Njiva
	Brskovo


	Gojakovići 
	Dobrilovina
	Žari
	Lepenac
	Mojkovac
	Podbišće
	Polja
	Prošćenje
	Stevanovac
	Uroševina
	Štitarica
	UKUPNO (stanovnika, domaćnstava)

	Stanovnika
	102
	210
	303
	223
	94
	53
	302
	371
	3631
	657
	1260
	566
	190
	427
	233
	8622

	Domaćinstava
	41
	53
	89
	65
	34
	16
	105
	121
	1023
	202
	390
	164
	66
	145
	81
	2815


Napomena: Podaci iz tabele o popisu 2011. godine preuzeti sa zvaničnog sajta Zavoda za statistiku Crne Gore, brošura Popis stanovništva, domaćinstava i stanova u Crnoj Gori - prvi rezultat, maj 2011. godine.
Prema podacima Zavoda za zapošljavanje, u 2011. godini stopa nezaposlenosti u Mojkovcu je iznosila 16,33%, odnosno, 1356 zaposlenih osoba, a u 2003. godini njihov broj je iznosio 1131. U tom periodu zabilježen je blag porast zaposlenog stanovništva. 

Prema podacima iz Strateškog plana opštine Mojkovac, trenutno na teritoriji opštine Mojkovac registrovano je 170 malih i srednjih preduzeća, koja prema klasifikaciji po broju zaposlenih uglavnom spadaju u mikro preduzeća. Posmatrano na nivou djelatnosti, najveći broj preduzeća u opštini Mojkovac je angažovan u djelatnostima trgovine na veliko i malo (26,2%), prerađivačke industrije (15,9%), saobraćaja, skladištenja i veza (7,1%), poljoprivrede, šumarstva i vodoprivrede (4,4%) i građevinarstva (4,0%). 

Ukupna dužina postojeće mreže drumskog saobraćaja Mojkovca iznosi 486 km (20 km magistralnih, 32 km regionalnih, 74 km lokalnih puteva i 430 km nekategorisanih). U narednom planskom periodu predviđena je  izgradnja novog regionalnog puta: Mojkovac –Vragodo – Lubnice – Berane, koji je od velikog značaja za Opštinu Mojkovac.

Kroz teritoriju Opštine Mojkovac prolazi željeznička pruga Bar-Bijelo Polje u dužini od 15km.

Na teritoriji Opštine Mojkovac, oko 78% domaćinstava se snabdijeva vodom preko gradskog vodovoda, dok se preostali dio stanovništva u seoskim naseljima snabdijeva putem sopstvenih vodovoda i individualno.

Na kanalizacionu mrežu je priključeno oko 45% domaćinstava Opštine, uglavnom iz užeg dijela grada. U Mojkovcu je izgrađeno postrojenje za prečišćavanje otpadnih voda sa bazenima za tretman kanalizacionog mulja. Postrojenje za prečišćavanje industrijskih otpadih voda postoji u fabrici metaloprerade “Tara”.

4. ZAKONODAVNO-PRAVNI  I INSTITUCIONALNI OKVIR

4.1 Zakonodavstvo u oblasti upravljanja otpadom
Upravljanje otpadom u Crnoj Gori regulisano je nizom zakona i drugih propisa, koji su usvojeni u posljednjih nekoliko godina. Vodeći zakon u oblasti upravljanja otpadom je Zakon o upravljanju otpadom („Službeni list Crne Gore“, br. 64/11 i 39/16), kojim se uređuju vrste i klasifikacija otpada, planiranje, uslovi i način upravljanja otpadom i druga pitanja od značaja za upravljanje u ovoj oblasti. Ovaj Zakon je usko vezan sa drugim zakonima, kao što su Zakon o zaštiti životne sredine („Službeni list Crne Gore“, br. 48/08, 40/10, 40/11 i 27/14), Zakon o vodama („Službeni list Crne Gore“ br. 16/95 i 32/11) i Zakon o zaštiti prirode („Službeni list Crne Gore“, br. 51/08, 21/09, 40/11, 62/13 i 6/14).

4.2 Pravni osnov

Pravni osnov za donošenje Lokalnog plana upravljanja komunalnim i neopasnim građevinskim otpadom sadržan je u članu 23 Zakona o upravljanju otpadom („Službeni list Crne Gore“, br. 64/11i 39/16), kojim je propisano da:

· Lokalni plan donosi skupština lokalne samouprave, za period na koji je donijet Državni plan;
· Lokalni plan može da se mijenja i dopunjuje po potrebi;
· Lokalni plan mora biti usaglašen sa Državnim planom;

· Lokalni plan se, radi ocjene usaglašenosti sa Državnim planom, dostavlja na saglasnost Ministarstvu.

U stavu 5 istog člana propisan je obavezni sadržaj lokalnih planova upravljanja otpadom, a stavom 9 istog člana da je za  sprovodjenje plana upravljanja otpadom odgovoran izvršni organ jedinice lokalne samouprave.  

4.3 Postojeći propisi opštine Mojkovac u oblasti upravljanja otpadom

Propisi opštine Mojkovac u oblasti oblasti upravljanja otpadom su:
· Odluka o komunalnom uređenju grada iz 2009 godine, („Sl.List CG-opštinski propisi“, br. 39/09),  kojom se propisuju nadležnosti i odgovornosti za oblast upravljanja otpadom na lokalnom nivou, kao i organizovanje iznošenja, odvoza i deponovanja otpada. Ovom Odlukom predvidjene su i kaznene mjere, prava, obaveze i odgovornosti pravnih i fizičkih lica koja proizvode otpad i određuje se način i postupanje sa komunalnim otpadom na javnim površinama na području opštine Mojkovac. 

· Odluka o određivanju privremene lokacije za deponovanje komunalnog otpada („Sl. List CG-opštinski propisi“, br. 32/11),

· Odluka o načinu privremenog skladištenja komunalnog otpada i uslovima zaštite životne sredine i zdravlja ljudi, („Sl.List CG-opštinski propisi“, br. 19/13), kojom se propisuje način organizovanja prostora, čuvarske službe, prijema vozila i vodjenje evidencije o količinama komunalnog otpada i definišu se potrebni infrastrukturni sadržaji i mjere zaštite životne sredine i zdravlja ljudi za privremeno skladištenje komunalnog otpada, na lokaciji „Zakršnica“, površine 24147m2, koja se nalazi na katastarskoj parceli broj 751 KO Podbišće – Mojkovac,
· Odluka o donošenju Zelene agende („Sl. List CG-opštinski propisi“, br. 54/09), kojom se: podstiče, podržava zaštita i očuvanje osnovne životne okoline; razvija odgovornost i briga kod svih građana i značaja održivog razvoja; podstiče saradnja i partnerstvo svih društvenih cjelina u lokalnoj zajednici; animiraju građani da učestvuju u procesu donošenja odluka u cilju bolje zaštite životne sredine, 
· Odluka o određivanju lokacije za privremeno skladištenje neopasnog građevinskog otpada („Sl. List CG-opštinski propisi“, br. 37/16);
· Odluka o donošenju Prostorno-urbanističkog plana opštine Mojkovac (“Službeni list CG-opštinski propisi”, br. 19/11 i 9/14).
4.4 Propisi koje je potrebno donijeti u narednom periodu

Shodno Zakonu o upravljanju otpadom u narednom periodu neophodno je donijeti:

· Odluku o načinu privremenog skladištenja neopasnog građevinskog otpada i uslovima zaštite životne sredine,
· Izrada plana sanacije lokacije za privremeno skladištenje komunalnog otpada, odnosno neopasnog građevinskog otpada i Izrada plana održavanja, nadzora i kontrole sanirane lokacije.
4.5  Lokalna politika upravljanja otpadom
Nacrt Lokalnog plana upravljanja  otpadom za period 2008-2012. godina (2008) je prvi pokušaj usvajanja plana upravljanja otpadom za opštinu Mojkovac. Nacrt Lokalnog plana daje odredjene procjene i mjere zasnovane na proračunima i smjernicama datim u Strateškom master planu upravljanja otpadom u Crnoj Gori kao i procjenama lokalnog javnog komunalnog preduzeća. Na konačni nacrt plana je sprovedena javna rasprava u trajanju od 15 dana (do 05.02.2010. godine). U skladu sa dostupnim informacijama nacrt Lokalnog plana nikada nije bio usvojen, niti se primjenjivao u praksi. Važno je napomenuti da nacrt Lokalnog plana, jasno identifikuje potrebe za regionalizacijom i sistemskom izmjenom načina upravljanja otpadom u opštini.

Lokalna politika upravljanja otpadom je usaglašena sa državnom politkom upravljanja otpadom, odnosno sa dokumentom Nacionalne politike integralnog i održivog upravljanja otpadom kao i Nacionalnom strategijom upravljanja otpadom, koja je pripremljena i usvojena 2013. godine u okviru EU projekta “Priprema i implementacija državnog i lokalnih planova upravljanja otpadom”.
Lokalni plan upravljanja otpadom opštine Mojkovac je usaglašen sa drugim lokalnim planskim dokumentima (i politikama):
· Prostorno-urbanističkim planom opštine Mojkovac (2011-2020. godina),

· Strateškim planom razvoja opštine Mojkovac (2012-2019. godina).
Tokom procesa izrade ovog plana upravljanja otpadom vodjen je aktivan proces konsultacija sa svim učesnicima u upravljanju otpadom i svim zainteresovanim stranama. Konsultovani su, prije svega, javno-komunalno preduzeće, organi lokalne uprave, javne ustanove, nevladine organizacije itd. 

U cilju pospješenja regionalizacije i razmjene lokalnog iskustva i znanja, na početku izrade lokalnog plana upravljanja otpadom, formirana je regionalna radna grupa (radna grupa za region III -Kolašin, Mojkovac, Berane, Bjelo Polje, Plav i Pljevlja) koja  se redovno sastajala (održano 10 sastanaka). Članovi radne grupe (20 imenovanih lokalnih eksperata) su pokrivali razne djelove izrade ovog plana (pravni aspekt, institucionalni, tehničke karakteristike) i uglavnom su bili predstavnici Opština i Javno-komunalnih preduzeća. Na navedeni način, omogućeno je da se kroz rad radne grupe, unaprijedi plan upravljanja otpadom Opštine Mojkovac, ojača proces regionalizacije, obezbjedi harmonizacija lokalnih planova upravljanja i  pruže smjernice ostalim opštinama oko novog pristupa izradi lokalnih planova upravljanja otpadom.

U skladu sa politikom transparentonsti i uključivanja svih zainteresovanih strana na svim sastancima su redovno pozivani i predstavnici nevladinih organizacija, lokalne turističke organizacije i dr.

4.6 Institucionalni okvir

Institucionalni okvir čine utvrdjene i uredjene odgovornosti i funkcije nadležnih organa, organizacija i službi u upravljanju otpadom. Institucionalni okvir za implementaciju Lokalnog plana upravljanja otpadom opštine Mojkovac čini lokalna uprava sa nadležnim organima, službama i preduzećima: Sekretarijat za uređenje prostora i održivi razvoj, Komunalna policija Opštine Mojkovac i DOO “Komunalne usluge - Gradac” Mojkovac.
Sekretarijat za uređenje prostora i održivi razvoj Opštine Mojkovac vrši  nadzor nad radom DOO “Komunalne usluge - Gradac”, a Komunalna policija je nadležna za nadzor nad sprovođenjem Zakona o upravljanju otpadom i opštinskih odluka iz ove oblasti.

Komunalno preduzeće je, u skladu sa Odlukom o komunalnom uređenju grada, a u vezi sa održavanjem čistoće grada nadležno za: sakupljanje, odlaganje i deponovanje komunalnog otpada i drugih vrsta otpada (građevinski otpad, otpad iz vrtova, parkova, grobljansku otpad, auto otpad i sl.) sa javnih i privatnih površina; čišćenje i pranje javnih površina; čišćenje septičkih jama; uklanjanje leševa uginulih životinja; održavanje i korišćenje privremenih skladišta otpada; donošenje godišnjeg Programa čistoće uz saglasnost Skupštine opštine.

Institucionalni okvir iz oblasti upravljanja otpadom, na državnom nivou, čine sljedeće institucije i organi državne uprave:
· Ministarstvo održivog razvoja i turizma,
· Agencija za zaštitu životne sredine,
· Ministarstvo poljoprivrede i ruralnog razvoja,
· Ministarstvo zdravlja,
· Ministarstvo unutrašnjih poslova,
· Ministarstvo finansija,
· Ministarstvo saobraćaja i pomorstva,
· Ministarstvo ekonomije,
Uloge ovih ministarstava u oblasti upravljanja otpadom navedene su u Državnom planu upravljanja otpadom za period 2015. do 2020. godine.

Zainteresovane strane u upravljanju otpadom, koje ne moraju ali mogu biti direktno uključene u sistem upravljanja otpadom su prije svega nevladine organizacije, profesionalne organizacije, lokalni mediji, a u kontekstu rada na jačanju javne svijesti i obrazovne ustanove i sl. 

Pored navedenih ministrstava veliki utacaj u oblasti upravljanja otpadom imaju sljedeći državni organi i organizacije i nevladine organizacije:

· Zavod za statistiku Crne Gore (MONSTAT),
· Privredna komora,
· Zajednica opština (UCG),
· Turistička organizacija opštine Mojkovac,
· NVO Društvo Ljubitelja Prirode „Ekoturs“ 2. Januar,

· NVO „Terra Nostra“,   

· NVO „Suza Evrope“,

· NVO „Ekonatura“.

· NVO „Dolina Tare“.
Opština Mojkovac je, na osnovu zahtjeva, do sada izdala pet rješenja- saglasnosti, preduzećima koja se bave sakupljanjem pojedinih vrsta otpada i to za:

- sakupljanje i transport opasnog otpada (filteri, krpe od ulja, ostaci od čišćenja separatora i rezervoara 
  za skladištenje nafte i ostaci naftnih derivata), Društvu za proizvodnju, promet i usluge, Export-Import
 "Petrol servis" doo iz Kotora,

- sakupljanje i transport opasnog medicinskog otpada preduzeću DOO "EKOMEDIKA" iz Podgorice,

- sakupljanje i transport neopasnog otpada  preduzeću DOO "R-MARKOVIĆ CO" iz Herceg Novog,

- sakupljanje jestivih ulja (koja više nijesu u upotrebi) peduzeću "HEMOSAN" doo iz Bara,

- transport neopasnog otpada (piljevina, okrajci i isječci drveta) preduzeću  D.O.O. "JARANIŠPED“ iz  

  Mojkovca.
5. ANALIZA POSTOJEĆEG STANJA I OCJENA DOSADAŠNJE PRAKSE UPRAVLJANJA KOMUNALNIM I GRAĐEVINSKIM OTPADOM

5.1 Upravljanje komunalnim otpadom

Komunalni otpad je otpad iz domaćinstva, otpad iz proizvodne ili uslužne djelatnosti, ako je po svojstvima sličan otpadu iz domaćinstva. U komunalni otpad spada i otpad dobijen u privrednim organizacijama, koji nije nastao u procesu proizvodnje. Najvažnija karakteristika ovog otpada je da lako truli i da se brzo razgrađuje, naročito ljeti, pri visokim temperaturama vazduha. Nastajanje i širenje neprijatnih mirisa je prateći proces truljenja otpada.
Upravljanje otpadom u opštini Mojkovac povjereno je Preduzeću DOO “Komunalne usluge - Gradac” Mojkovac, čiji je osnivač Opština Mojkovac, koje je registrovano za poslove upravljanja otpadom i posluje kao samostalno pravno lice. Prateći trendove u informisanju korisnika usluga i bolje obaviještenosti o svim aktivnostima, Društvo je kreiralo facebook stranicu. Na pomenutoj stranici svakodnevno putem kratkih tekstova i dosta fotografija Društvo pravi presjeke o toku aktivnosti koje su aktuelne (dnevnoj količini komunalnog i nekomunalnog otpada, aktivnosti putarske grupe, aktivnosti komunalne higijene, aktivnosti na vodovodu i kanalizaciji, izvještaji o kvalitetu vode isl.). Na taj način se pokušava da se kreativan način animiraju građani Mojkovca da kroz sugestije i komentare daju svoj doprinos ka boljem i kvalitetnijem pružanju usluga. Osim toga se pored aktivnosti koje preduzima  komunalno preduzeće skreće pažnja i na nesavjesno ponašanje građana pri odlaganju otpada. 
Komunalna otpad sa teritorije opštine Mojkovac se odlaže na privremenom skladištu komunalnog otpada, u „Zoni 2“, na lokaciji „Zakršnica“, površine 24147m2, koja se nalazi na katastarskoj parceli br. 751 KO Podbišće – Mojkovac. Za istu lokaciju donešena je Odluka o načinu privremenog skladištenja  komunalnog otpada i uslovima zaštite životne sredine i zdravlja ljudi („Sl. List CG-opštinski propisi“, br. 19/13). Na istoj lokaciji, u „Zoni 3“, privremeno se skladisti neopasni građevinski otpad, koji služi za prekrivanje komunalnog otpada u „Zoni 2“.
Lokacija privremenog skladišta komunalnog i neopasnog građevinskog otpada ima nepovoljne mikrolokacijske karakteristike - smještena je na lijevoj obali rijeke Tare pored magistralog puta Bijelo Polje - Mojkovac - Kolašin. Navedeno privremeno skladište predviđeno je za zatvaranje i sanaciju. 
Do rješavanja problema odlaganja komunalnog i neopasanog gradjevinskog otpada na državnom nivou, otpad sa područja opštine Mojkovac i dalje će se odlagati na postojećem privremenom skladištu, a nakon toga  planirano  je  zatvaranje  i  sanacija  navedenog skladišta. 

Shodno Državnom planu upravljanja otpadom u Mojkovcu je predviđena izgradnja transfer stanice i reciklažnog dvorišta. U Mojkovcu su definisne dvije lokacije gdje je moguća izgradnja transfer stanice i to u blizini bivšeg rudnika „Brskovo“, na lokaciji Marića luka i lokacija Kraljevo kolo u Podbišću, pored magistralnog puta Kolašin - Mojkovac. U toku je izrada projekta transfer stanice i reciklažnog dvorišta na lokaciji Marića luka.
Klasifikacija otpada propisana je Pravilnikom o klasifikaciji otpada i katalogu otpada („Sl. List Crne Gore“, br. 59/13). Komunalni otpad (kućni otpad i slični komercijalni i industrijski otpad) uključujući i odvojeno sakupljene frakcije prema katalogu otpada klasifikovan je u grupu 20 i razvrstan je prema sljedećim podgrupama:
20 01 Odvojeno sakupljene frakcije (izuzev podgrupe 15 01)

20 01 01 papir i karton 

20 01 02 staklo 

20 01 08 biorazgradivi kuhinjski i otpad iz restorana 

20 01 10 odjeća 

20 01 11 tekstil 

20 01 13*rastvarači, (A) 

20 01 14*kisjeline, (A) 

20 01 15*baze, (A) 

20 01 17*fotohemikalije, (A) 

20 01 19*pesticidi, (A) 

20 01 21*fluorescentne cijevi i ostali otpad koji sadrži živu, (A) 

20 01 23*odbačena oprema koja sadrži hlorofluorougljovodonike, (M) 

20 01 25 jestiva ulja i masti 

20 01 26*ulja i masti drugačije od 20 01 25, (A) 

20 01 27*boja, mastila, ljepila i smole, koji sadrže opasne supstance, (M) 

20 01 28 boja, mastila, ljepila i smole drugačiji od 20 01 27* 

20 01 29*deterdžent koji sadrži opasne supstance, (M) 

20 01 30 deterdžent drugačiji od 20 01 29* 

20 01 31*citotoksični i citostatični ljekovi, (A) 

20 01 32 ljekovi drugačiji 20 01 31* 

20 01 33*baterije i akumulatori uključeni u 16 06 01, 16 06 02 ili 16 06 03 i nesortirane baterije i   

                akumulatori koji sadrže ove baterije, (M)

20 01 34 baterije i akumulatori drugačiji od 20 01 33* 

20 01 35*odbačena električna i elektronska oprema drugačija od 20 01 21* i 20 01 23*, koja sadrži 
                opasne komponente, (M) 

20 01 36 odbačena električna i elektronska oprema drugačija od 20 01 21*, 20 01 23* i 20 01 35* 

20 01 37*drvo koje sadrži opasne supstance, (M) 

20 01 38 drvo drugačije od 20 01 37* 

20 01 39 plastika 

20 01 40 metali 

20 01 41 otpad od čišćenja dimnjaka 

20 01 99 ostale frakcije koje nijesu drugačije specifikovane 

20 02 Otpad iz vrtova i parkova (uključujući i grobljanski otpad)

20 02 01 biorazgradivi otpad 

20 02 02 zemlja i kamen 

20 02 03 ostali otpad koji nije biorazgradiv 

20 03 Ostali komunalni otpad

20 03 01 miješani komunalni otpad 

20 03 02 otpad sa pijaca 

20 03 03 ostaci od čišćenja ulica 

20 03 04 mulj iz septičkih jama 

20 03 06 otpad od čišćenja kanalizacije 

20 03 07 kabasti otpad 

20 03 99 komunalni otpad koji nije drugačije specifikovan

NAPOMENA: Otpad označena sa * predstavlja opasni otpad.
5.2 Selektivno sakupljanje komunalnog otpada
DOO “Komunalne usluge - Gradac” Mojkovac djelimično vrši selektivno sakupljanje otpada.
DOO “Komunalne usluge - Gradac” uspostavilo je saradnju sa KD “Sveti Nikola”, koje otkupljuje sakupljene količine papira i najlona. U toku 2015. godine isto je sakupilo i presovanjem upakovalo približno 30t ovoga otpada.

Početak aktivnosti na selektivnom sakupljanju započet je sa trgovinskim objektima gdje se u posebno dizajnirane “koševe”, kartonska i najlonska ambalaža odlaže, a DOO “Komunalne usluge – Gradac” iste prazni 2 puta dnevno. Ovakav vid selekcije se pokazao efikasan, iz razloga što mnogo manje otpada ostaje u kontejnerima, manji je broj vožnji do privremenog skladišta, a i otpad prikupljen na ovaj način ima svoju cijenu. 
U gradskom naselju u ulici “DušanaTomovića”, “Marka Miljanova” i dijelu  ulice “Filipa Žurića” gdje je dominantan individualni vid stanovanja, svakom domaćinstvu je dodijeljena po jedna PVC kanta, zapremine 240l za odlaganje otpada, što je prvi korak za selektivno sakupljanje otpada. Uz podršku Ministarstva održivog razvoja i turizma, započeta je je realizacija Projekta “Razmisli i otpad je resurs” obezbijeđen je određeni broj plastičnih kanti i kesa za proširenje ove zone sakupljanja. Dalji tok akcije bi bio sljedeći: Pomenutim domaćinstvima obezbijedila bi se još po jedna kanta radi selekcije na tzv. suvi i mokri otpad, tj. organski i neorganski. Za sprovođenje cijele akcije bio bi obezbijeđen stimulans domaćinstvima koja su uključena u akciju, a cijena odvoza smeća bila bi niža od 20-30%. Sledeći korak bi bio obezbjeđivanje kompostera, gdje bi domaćinstva sav otpad iz svojih vrtova i viškove iz kuhinja mogli kompostirati, a krajnji proizvod kompost, dalje koristiti kao đubrivo u svojim baštama.
 Za potpuno selektivno odvajanje otpada ne postoji potrebna infrastruktura, kao ni izgrađena svijest stanovništva. Većina otpada se sakuplja kao miješani i odlaže se na privremenoj lokaciji. Selektivno se sakuplja i otpadni metal od strane fizičkih lica i prodaje na tržištu, ali precizni podaci o sakupljenoj količini metala ne postoje. Postoji i skladištenje otpadnih ulja u okviru automehaničarskih radnji. Ostale reciklabilne komponente se ne sakupljaju odvojeno. 

Tokom 2014. godine izgrađena su dva zelena ostrva u ulici Mališe Damjanovića i ulici Valjevskoj, sa po šest kontejnera za selektivno sakupljanje otpada, sa ciljem razvoja građanske svijesti o neophodnosti selektivnog sakupljanja otpada.

5.3 Sakupljanje i transport komunalnog otpada

Otpad se svakodnevno stvara na teritoriji cijele opštine, ali uslugom sakupljanja i odvoženja otpada  nijesu obuhvaćeni svi proizvođači otpada. Prema podacima koje smo dobili od DOO “Komunalne usluge-Gradac” Mojkovac, sakupljanje otpada je u potpunosti obezbijeđeno u gradskom naselju Mojkovac, a djelimiočno i u naseljima: Podbišće, Polja, Uroševina, Bojna Njiva, Stevanovac, Lepenac i zaseok Slatina u naselju Prošćenje. Prema procjenama, površina teritorije u urbanom dijelu sa koje se sakuplja otpad je 420,00 ha, što predstavlja 11,44% ukupne teritorije opštine Mojkovac. Otpad se prikuplja sa teritorije na kojoj je skoncentrisano oko 68% stanovništva.

Preduzeće DOO “Komunalne usluge - Gradac” prikuplja i odvozi odpad sa užeg gradskog područja u obimu od oko 100%, dok je u prigradskim urbanim naseljima taj procenat niži i iznosi oko 47%. Razlog nižeg nivoa usluga sakupljanja otpada u prigradskim naseljima leži u činjenici loše putne infrastrukture, nedovoljnom broju kontejnera kao i nedovoljnom i neadekvatnom broju transportnih sredstava kojim raspolaže komunalno preduzeće. Broj korisnika kojima se pruža usluga organizovanog sakupljanja otpada je 995 domaćinstava i 222 pravna lica.
Prema procjeni komunalnog preduzeća, u 2012. godini je sakupljeno 784,00t čvrstog komunalnog otpada, tj. oko 70% ukupno proizvedene količine ove vrste otpada. Procjena je vršena na osnovu sljedećih podataka:
· broja stanovnika koji je uključen u sistem upravljanja otpadom na teritoriji opštine Mojkovac, tj. broja stanovnika koji je obuhvaćen uslugama komunalnog preduzeća, kako u gradskoj tako i u seoskim oblastima;

· broja privrednih subjekata koji posluju na teritoriji opštine Mojkovac, i podacima o količinama otpada koje ta privredna društva generišu na dnevnom i godišnjem nivou;

· procjene o prosječnoj količini generisanog otpada po stanovniku, u toku dana i godine, posebno za gradsku i seosku sredinu;

· o uticaju turističke sezone na stepen generisanja otpada u turističkim područjima.

Od 2013. godine, nakon uređenja lokacije za privremeno skladištenje komunalnog otpada, vršeno je mjerenje sakupljene količine komunalnog otpada. Za mjerenje sakupljene količine otpada, DOO “Komunalne usluge Gradac”, koristi vagu asfaltne baze u Štitarici.
Prema podacima Preduzeća DOO “Komunalne usluge - Gradac” Mojkovac, u 2013, 2014 i 2015. godini sakupljene su količine otpada koje su prikazane u tabelama 3, 4 i 5.
Tabela 3.  Podaci o vrsti i količinama sakupljenog komunalnog otpada u 2013. godini
	Šifra otpada iz kataloga otpada
	Metod određivanja

(mjerenje proračun)
	Količina (t)

	20 01 01 – papir i karton
	Vaga
	84,00

	20 01 02 – staklo
	Vaga
	18,00

	20 03 01 – miješani komunalni otpad
	Vaga
	315,00

	20 03 02 – otpad sa pijace
	Vaga
	30,00

	20 03 03 – ostaci od čišćenja ulica
	Vaga
	96,00

	20 03 07 – kabasti otpad
	Vaga
	58,00

	Ukupno
	601,00


Tabela 4.  Podaci o vrsti i količinama sakupljenog komunalnog otpada u 2014. godini

	Šifra otpada iz kataloga otpada
	Metod određivanja

(mjerenje proračun)
	Količina (t)

	20 01 01 – papir i karton
	Vaga
	117,60

	20 01 02 – staklo
	Vaga
	10,50

	20 03 01 – miješani komunalni otpad
	Vaga
	756,53

	20 03 02 – otpad sa pijace
	Vaga
	25,00

	20 03 03 – ostaci od čišćenja ulica
	Vaga
	125,00

	20 03 07 – kabasti otpad
	Vaga
	52,09

	Ukupno
	1086,72


Tabela 5.  Podaci o vrsti i količinama sakupljenog komunalnog otpada u 2015. godini

	Šifra otpada iz kataloga otpada
	Metod određivanja

(mjerenje proračun)
	Količina (t)

	20 01 01 – papir i karton
	Vaga
	350,00

	20 01 02 – staklo
	Vaga
	60,00

	20 03 01 – miješani komunalni otpad
	Vaga
	270,00

	20 03 02 – otpad sa pijace
	Vaga
	7,00

	20 03 03 – ostaci od čišćenja ulica
	Vaga
	190,00

	20 03 07 – kabasti otpad
	Vaga
	220,00

	20 03 99 – kom.otpad koji nije drugačije 
specifikovan
	Vaga
	80,00

	20 02 – otpad iz vrtova, parkova i groblja 
	Vaga
	130,00

	20 02 01 – biorazgradivi otpad
	Vaga
	50,00

	20 02 02 – zemlja i kamen 
	Vaga
	160,00

	20 02 02 – ostali otpad koji nije 
biorazgradiv
	Vaga
	95,00

	20 01 08 – biorazgrad. kuhinjski i otpad iz 
restorana
	Vaga
	100,00

	20 01 10 - odjeća
	Vaga
	15,00

	Ukupno
	1727,00


Morfološki sastav komunalnog otpada je maseni udio pojedinih komponenata u karakterističnom uzorku otpada. Ovaj otpad se u najvećoj mjeri sastoji od organskog otpada, koji potiče od baštenskog i drugog biorazgradivog otpada, zatim plastike, kartona, stakla, papira, tekstila i metala.
Državnim planom upravljanja otpadom, dati su podaci o procentualnom sastavu komunalnog otpada na nivou Crne Gore i količinski sastav generisanog komunalnog otpada na nivou Opštine Mojkovac i isti su dati u tabelama 6 i 7.

Tabela 6. Procentualni sastav komunalnog otpada u različitim regionima i tipovima naseljenih 
                mjesta

	Vrsta otpada
	Sastav otpada u različitim regijama zemlje i vrstama naseljenih mjesta (%)

	
	Centar
	Sjever
	Primorje

	
	Gusto naseljeno urbano
	Urbano
	Ruralno
	Urbano
	Ruralno
	Urbano
	Ruralno

	Organski
	35,11
	35,59
	33,67
	30,37
	22,49
	31,89
	33,69

	Papir i karton
	12,34
	16,18
	10,33
	10,44
	15,18
	14,23
	9,02

	Staklo 
	10,91
	4,18
	4,74
	10,44
	9,02
	6,41
	6,17

	Teški metali
	1,19
	0,95
	0,71
	0,47
	0,47
	1,78
	0,47

	Obojeni metali (Al i dr.)
	1,28
	1,90
	0,95
	2,37
	0,76
	2,33
	2,85

	Drvo
	2,61
	1,80
	3,84
	1,42
	2,47
	2,45
	4,27

	Kompozitna ambalaža
	4,51
	6,17
	8,54
	2,66
	3,32
	1,59
	1,42

	PET
	4,74
	3,89
	4,74
	6,55
	6,64
	6,41
	6,17

	Plastika
	10,07
	12,00
	10,50
	15,47
	19,37
	9,85
	12,34

	Tekstil
	2,61
	1,66
	3,13
	0,95
	1,80
	3,75
	6,64

	Inertni otpad (šut i dr.)
	2,73
	2,73
	2,37
	1,78
	1,42
	2,26
	1,81

	Opasni otpad
	0,59
	0,56
	0,59
	0,56
	0,72
	0,59
	0,56

	Zeleni otpad
	0,87
	1,04
	1,21
	1,66
	1,92
	0,69
	0,77

	Ostalo
	6,07
	7,26
	10,83
	11,39
	11,39
	11,39
	9,49


Tabela 7. Količinski sastav generisanog komunalnog otpada po komponentama na nivou Opštine 
Mojkovac (prema izvještaju Ministarastva održivog razvoja i turizma za 2013. godinu)

	Vrsta otpada
	Količinski sastav otpada prema komponentama (t/god)

	
	Organski
	Papir i plastika
	Staklo
	Teški metali
	Obojeni metali

(aluminijum i dr.)
	Drvo
	Kompozitna 
ambalaža
	PET
	Plastika
	Tekstil
	Inertni otpad 
(uključujući građev
inski otpad i šut)
	Opasni otpad
	Zeleni otpad
	Ostalo
	UKUPNO

	Količ. (t)
	719
	292
	191
	25
	37
	57
	82
	125
	267
	63
	52
	14
	114
	202
	2.240


Opasni komunalni otpad može da nastane kao rezultat aktivnosti u domaćinstvima i institucijama. Proizvođači opasnog komunalnog otpada su: hoteli, škole, poslovne zgrade, državne institucije i domaćinstva. U predmetni komunalni otpad ubrajaju se:

-sredstva za čišćenje ( alkalna i kisjela),

- ostaci boja i lakova ( razni organski rastvarači, razređivači boja i sprejevi),

- razvijači i fiksatori rastvora, filmovi,

- aerosolne limene posude, konataminirani i ambalažni material,
- fungicide, herbicidi, insekticidi, pesticide,

- fluoroscentne tube za pakovanje, niskonaponske sijalice, termometri,

- tretirano drvo i sredstva za zaštitu drveta,

- farmaceutski proizvodi, 
- prirodna i sintetička ulja i predmeti vezani za njih (filteri i sl.)
- akumulatori iz automobila, živine baterije, litijumske baterije, ZnC alkaline baterije,

- odbačena električna i elektronska oprema,

- ketridži, toneri, 

- kontaminirani šut i sl. 

Opasni komunalni otpad iz domaćinstva i institucija na teritorij opštine Mojkovac, odlaže se sa ostalim komunalnim otpadom u kontejnere. Izuzetak čine istrošeni akumulatori iz automobila, koje preuzimaju trgovinska preduzeća koja se bave njihovom prodajom. Do sada nije vršeno izdvajanje ovog otpada iz miješanog komunalnog otpada pa podaci o pojedinačnim vrstama ove grupe otpada ne postoje. Takođe, njegovo prisustvo na deponijama i neuređenim odlagalištima, može uticati na produženje procesa raspadanja odloženog otpada, ali i otežati proces obrade procjednih voda, tamo gdje se ona vrši (sanitarne deponije). Opasan otpad nekontrolisano odložen na neuređenim odlagalištima vrlo lako može dospjeti do podzemnih voda a kasnije i do vode za piće.
Komunalno preduzeće DOO “Komunalne usluge - Gradac” Mojkovac, koje sakuplja i transportuje otpad, raspolaže sa 235 kontejnera od 1,1m3 za miješani komunalni otpad.
Svakog dana dva kamiona-autosmećara rotopres od 8 m3 i 12m3 obilaze teritoriju grada, sakupljaju otpad iz kontejnera i odvoze na privremeno skladište komunalnog otpada, u „Zoni 2“, na lokaciji „Zakršnica“. 

Privremeno skladište se jednom nedljeljno razastire i ravna u slojeve debljine od 0,2m do 0,4m i prekriva slojem zemlje ili inertnog materijala debljine 0,2m do 0,3m, u skladu sa Odlukom o načinu privremenog skladištenja komunalnog otpada i uslovima zaštite životne sredine i zdravlja ljudi, kojom je propisan način organizovanja prostora, čuvarske službe, prijema vozila i vodjenje evidencije o količinama komunalnog otpada i definišu se potrebni infrastrukturni sadržaji i mjere zaštite životne sredine i zdravlja ljudi za privremeno skladištenje komunalnog otpada.
5.4 Otpadna komunalna ambalaža

Ambalaža predstavlja sve proizvode za pakovanje, čuvanje, rukovanje, isporuku i promociju robe, od sirovina do gotovih proizvoda, od proizvođača do korisnika ili potrošača, bez obzira na prirodu materijala od kojeg su izrađeni. Ambalaža može biti:

· prodajna ili primarna, 

· zajednička ili sekundarna, 

· transportna ili tercijarna.
Ambalažni materijal je svaki materijal od kojeg se proizvodi ambalaža,kao što su: staklo, plastika, papir, karton, drvo, metal, višeslojni miješani materijali i dr.

Ambalažni otpad se definiše kao ambalaža ili ambalažni materijal koji ostane nakon što se proizvod raspakuje i odvoji od ambalaže, isključujući proizvodne ostatke. Ambalaža i ambalažni otpad predstavljaju važan dio otpada koji se može reciklirati, zbog čega je neophodno utvrditi količine ove vrste otpada. 

Osnovni problemi, koji važe za upavljanje komunalnim otpadom važe i za ambalažu i ambalažni otpad. I pored nekih aktivnosti na izdvajanju i sakupljanju ambalaže i ambalažnog otpada iz komunalnog otpada, najveći dio ovog otpada i dalje se odlaže na odlagalištima komunalnog otpada i neuređenim odlagalištima.

5.5 Biorazgradivi otpad

Biorazgradivi otpad je otpad koji je razgradiv aerobnim ili anaerobnim postupkom pod uticajem mikroorganizama. Organski otpad je biorazgradiv i njegovim bacanjem na smetlišta nastaju gasovi, metan i procjedne vode koje ugrožavaju životnu sredinu. U ovu vrstu otpada spadaju otpad od hrane, baštenski otpad, papir i karton. Najbolji tretman za ovu vrstu otpada je kompostiranje. 

U opštini Mojkovac se ne vrši prerada, odnosno kompostiranje, već se ovaj otpad odlaže zajedno sa ostalim vrstama otpada.Nadalje otpad od čišćenja ulica i održavanja zelenila  (parkova i bašta) završava u istom kontejneru, pa iz tih razloga isti otpad nije prikladan da se koristi za kompostiranje i primjenu u poljoprivredi ili baštovanstvu.

DOO “Komunalne usluge - Gradac” Mojkovac sprovodi akciju više odgodinu dana sprovodiakciju “Nije isto kad je čisto”, gdje upravo u mjesecima kada ima najviše biorazgradivog – baštenskog otpada (proljeće-jesen) potpuno besplatno na mjestu gdje nastaje vrši utovar i prevoz.

Akcija je naišla na dobar odziv kod građana, a promociju vršimo preko lokalnog medija RTV – Mojkovac.

Prema podacima iz Državnog plana upravljanja otpadom, na osnovu analize komunalnog otpada koja je sprovedena u okviru ovog projekta, procijenjena je količina birazgradivog otpada za Opštinu Mojkovac i dataje u Tabeli 8.
Tabla 8. Procijenjene količine biorazgradivog otpada u Opštini  Mojkovac (t/godini)

	Godina
	2012
	2013
	2014
	2015

	Organski biorazgradivi
	219
	214
	210
	208

	Papir i karton
	121
	119
	117
	115

	Drvo 
	16
	16
	16
	16

	Tekstil 
	11
	11
	10
	9

	TOTAL biorazgradivo
	367
	360
	353
	346


Od ukupne količine biorazgradivog otpada, važan udio od  33 % je papir i karton.Većina ovog otpada  nastaje od ambalažnog otpada ali i od magazina, novina i drugih publikacija. Ova posebna vrsta otpada ima veliki potencijal za recikliranje i nebi trebala biti odlagana na deponije kao i ostali otpad.

Drvo, kao otpad se najčešće generiše od komercijalnih i industrijskih subjekata (pakovanje) ali takodje, u manjoj mjeri, od strane domaćinstva (pakovanje i popravke aparata).

5.6 Neuređena odlagališta

Na teritoriji opštine Mojkovac evidentirana su 4 neuređena odlagališta komunalnog otpada koja su prikazana u Tabeli 9, a koja predstavljaju izvore zagađenja životne sredine. Posebno su opasne procjedne vode sa odlagališta otpada koje su kontaminirane visokim koncentracijama različitih vrsta zagađujućih materija (teški metali, organska jedinjenja, itd.), a koje, prolaskom kroz zemlju, zagađuju površinske i podzemne vode. 
Tabela 9. Lokacije neuređenih odlagališta na teritoriji Opštine Mojkovac do 2014. godine
	R.br.
	Naziv lokacije
	Vrsta otpada
	Količina odloženog otpada (m3)

	1.
	Naselje Ravni
	Mješani komunalni otpad
	20

	2.
	Babića Polje 1 
	Mješani komunalni otpad
	10

	3.
	Podbišće – kod škole
	Mješani komunalni otpad
	15

	4.
	Stevanovac
	Mješani komunalni otpad
	30


Tokom 2014 i 2015. godine sanirane su neuređena odlagališta: Zakršnica (MZ Podbišće), Babića Polje 2, Polja kod vodenica, Polja kod groblja i Podbišće –Donje selo, koja su navedena u Drzavnom planu upravljanja otpadom.
5.7 Građevinski neopasni otpad

Građevinski neopasni otpad je otpad koji nastaje prilikom izgradnje, održavanja i rušenja građevinskih objekata. Sastav građevinskog otpada zavisi da li se ruši postojeći ili se gradi novi objekat, kao i od samog područja gdje se gradi. Materijal koji se javlja u građevinskom otpadu zavisi i od vrste radova koji se izvode i može biti: zemlja, pijesak, šljunak, glina, kamen, šut, beton, cigle, opeka, drvo, plastika, kablovi, boje, lakovi i dr.

Dio građevinskog neopasnog otpada se skladišti na privremenoj lokaciji za privremeno skladištenje komunalnog otpada, u „Zoni 3“ i koristi se za prekrivanje privremeno skladištenog komunalnog otpada, u „Zoni 2“. Ima pojedinačnih slučajeva da sami građani odvoze ovu vrstu otpada na odlagalište. Najveći dio građevinskog neopasnog otpada do sada se koristio kao građevinski materijal za ravnanje terena i nasipanje zemljanih puteva. Tokom 2015. godine nastale su veće količine građevinskog otpada usled rušenja objekata bivšeg Kombinata industije drveta „Vukman Kruščić“. Prema Elaboratu rušenja objekata predviđeno je da će rušenjem istih objekata nastati oko 1600m3 građevinskog otpada. Isti otpad je, nakon selektivnog razdvajanja, dijelom prodat a većim dijelom je rasplaniran u krugu istog preuzeća.

Opština Mojkovac je „Zonu 3“, na lokaciji za privremeno skladištenje komunalnog otpada,  odredila kao lokaciju  za privremeno skladištenje neopasnog građevinskog otpada. Za predmetnu lokaciju donešena je Odluka o određivanju lokacije za privremeno skladištenje neopasnog građevinskog otpada, („Sl. List CG-opštinski propisi“, br. 37/16).

Neopasni građevinski otpad  prema katalogu otpada klasifikovan je u grupu 17 i razvrstan je prema sljedećim podgrupama:
17 01 Beton, cigla, pločice i keramika

17 01 01 beton 

17 01 02 cigle 

17 01 03 pločice i keramika 

17 01 07 mješavine ili pojedine frakcije betona, cigle, pločice i keramika drugačiji od 17 01 06* 

17 02 Drvo, staklo i plastika

17 02 01 drvo 

17 02 02 staklo 

17 02 03 plastika 

17 03 Bituminozna smješa, katran i proizvodi sa katranom

17 03 02 bituminozne smješa drugačije od 17 03 01* 

17 04 Metali (uključujući i njihove legure)

17 04 01 bakar, bronza, mesing 

17 04 02 aluminijum 

17 04 03 olovo 

17 04 04 cink 

17 04 05 gvožđe i čelik 

17 04 06 kalaj 

17 04 07 miješani metali 

17 04 11 kablovi drugačiji od 17 04 10* 

17 05 Zemljište (uključujući zemljište sa kontaminiranih lokacija), kamen i iskopani muljeviti otpad

17 05 04 zemljište i kamen drugačiji od 17 05 03* 

17 05 06 iskopani muljeviti otpad drugačiji od 17 05 05* 

17 05 08 otpad sa gusjenica drugačiji od 17 05 07* 

17 06 Izolacioni materijali i građevinski materijali koji sadrže azbest

17 06 04 izolacioni materijali drugačiji od 17 06 01* i 17 06 03* 

17 08 Građevinski materijal na bazi gipsa

17 08 02 građevinski materijal na bazi gipsa drugačiji od 17 08 01* 

17 09 Ostali otpad od građenja i rušenja

17 09 04 miješani otpad od građenja i rušenja drugačiji od 17 09 01*, 17 09 02* i 17 09 03*

6. UPRAVLJANJE OTPADOM U NAREDNOM PERIODU
6.1  Procjena budućih kretanja u oblasti generisanja i upravljanja otpadom

Planirano je da se u narednom periodu, u skladu sa Državnim planom upravljanja otpadom, u Mojkovcu izgradi transfer stanica sa reciklažnim dvorištem, na kome će se vršiti primarna selekcija otpada, a zatim preostali otpad transportovati do najbliže regionalne deponije, gdje će se vršiti sekundarna selekcija otpada. U Mojkovcu su definisne dvije lokacije gdje je moguća izgradnja transfer stanice, i to u blizini bivšeg rudnika „Brskovo“, na lokaciji Marića luka i lokacija Kraljevo kolo u Podbišću, pored magistralnog puta Kolašin - Mojkovac. U toku je izrada projekta transfer stanice i reciklažnog dvorišta na lokaciji Marića luka. U skladu sa Državnim planom upravljanja otpadom, kapacitet transfer stanice je potrebno planirati i za prihvat komunalnog otpada iz opštine Kolašin.

U okvir transfer stanice i reciklažnog dvorišta bi se vršio prihvat,  privremeno skladištenje otpada i primarna selekcija a konačna obrada bi se vršila u okviru reciklažnih centara na regionalnim deponijama. U reciklažnom dvorištu treba obezbijediiti odvojeno sakupljanje papira, kartona, stakla, plastike, metala, biorazgradivog otpada kao i opasnih komponenti komunalnog otpada (baterije, akumulatori, živine sijalice i sl.).

Neophodno je, u narednom periodu, u skladu sa članom 78a Zakona o upravljanju otpadom, donijeti Odluku o načinu privremenog skladištenja neopasnog građevinskog otpada i uslovima zaštite životne sredine, za „Zonu 3“, na dijelu katastarske parcele br. 751 KO Podbišće, koja je određena kao lokacija za skladištenje neopasnog građevinskog otpada. Potrebno je u budućem periodu nastojati da se što veće količine građevinskog otpada prerade u građevinski materijal, a da se ostatak neprerađenog građevinskog otpada odvozi na privremeno skladište građevinskog neopasnog otpada.

Procjena je da u narednom periodu do 2020. godine, na teritoriji opštine Mojkovac, neće se generisati veće količine neopasnog građevinskog otpada koje se ne bi mogle ponovo preraditi, pa iz tih razloga smatra se da sve količine neprerađenog otpada se mogu privremeno skladištiti na lokaciji za privremeno skladištenje neopasnog građevinskog otpada.
Procjene generisanja količine i tipova otpada na teritoriji Opštine Mojkovac zasnivaju se na raspoloživim podacima o demografskom, ekonomskom i društvenom razvoju.  Na osnovu svih do sada predstavljenih podataka (Poglavlje 5), ali i definisanih demografskih, ekonomskih i društvenih pravaca razvoja Opštine Mojkovac, moguće je izvršiti relativnu procjenu količina otpada koje će u narednom periodu do 2020. godine nastati. S obzirom na to da se smatra da je količina proizvedenog otpada u jednoj opštini približno direktno proporcionalna broju stanovnika u njoj, proračun i procjene koje slijede rezultati su analize zasnovane na toj činjenici, uz uključivanje broja turista koji na godišnjem nivou posjete opštinu Mojkovac.

U Tabeli br. 10 dat je prikaz procijenjenih koeficijenata porasta broja stanovnika u regionima Crne Gore, za naredni period do 2036. godine, a u u Tabeli 11 procjena kretanja broja stanovnika u Mojkovcu do 2020. godine, shodno projekciji Zavoda za statistiku Crne Gore.

           Tabela 10. Procijenjeni koeficijenti kretanja broja stanovnika u Crnoj Gori i regionima do 2036. godine
	Teritorijalni opseg
	Očekivani porast broja stanovnika u određenom vremenskom periodu (%)

	
	2011-2015
	2016-2020
	2021-2025
	2026-2030
	2031-2036

	Crna Gora
	0,7
	0,9
	1,1
	1,6
	1,6

	Središnji region
	5,7
	4,9
	4,3
	4,3
	3,9

	Sjeverni region
	-10,6
	-8,4
	-6,6
	-5,3
	-4,3

	Primorski region
	3,9
	3,1
	2,7
	2,9
	2,7


Tabela 11. Procjena kretanja broja stanovnika u Mojkovcu do 2020. godine
	Procijenjena vrijednost broja stanovnika u određenoj godini

	2016
	2017
	2018
	2019
	2020

	8137
	8000
	7866
	7734
	7604


Bez obzira na gore navedeno smanjenje broja stanovnika u Opštini Mojkovac, u proračunu je  uzeta u obzir pretpostavka da se količina otpada koji se trenutno generiše neće smanjivati već će bilježiti stagnaciju ili blagi porast uz korišćenje koeficijenta porasta od 0,2%.

Prema podacima iz Državnog plana upravljanja otpadom, kojim su uzete u obzir navedene pretpostavke i već procijenjeni broj stanovnika za naredni period, došlo se do proračuna količina otpada koje će se generisati u godinama datog perioda na teritoriji Opštine Mojkovac (Tabela 12). Očekuje se da se u razmatranom periodu do 2020. godine proizvede ukupno 11.312 t komunalnog otpada na nivou cijele Opštine. 

    Tabela 12. Procjena količina otpada koji će se generisati u Opštini Mojkovac u periodu do 2020. g.

	Procijenjena vrijednost generisanog otpada po godinama

	2016
	2017
	2018
	2019
	2020

	2253
	2258
	2262
	2267
	2272


Prema Državnom planu upravljanja otpadom, procijenjuje se da će u periodu do 2020. godine biti ukupno sakupljeno 10449 t komunalnog otpada na nivou Opštine Mojkovac, a projekcija kretanja količina sakupljenog otpada u Opštini, u datom periodu, data je u Tabeli 13. 

Tabela 13. Procjena količina otpada koji će se sakupljati u Opštini Mojkovac u periodu do 2020. g.

	Procijenjena količina otpada koji će se sakupljati  u određenoj godini (t/godini)

	Godina
	2016
	2017
	2018
	2019
	2020

	Pokrivenost sakupljanjem %
	89
	91
	93
	94
	95

	Količina ( t )
	2005
	2055
	2104
	2131
	2158


U Tabeli 14. je data procjena količina otpada prema morfološkom sastavu koji će se sakupljati u Opštini Mojkvac u 2020. godini, posljednjoj godini važenja ovog Plana.  

Tabela 14. Procjena količina otpada koji će se sakupljati u Opštini Mojkovac  prema morfološkom sastavu     u 2020. godini
	Vrsta resiklabilnihmaterijala
	Organski otpad
	Papir i karton
	Staklo
	Teški metali
	Obojeni metali (aluminiju i dr,)
	PET
	Plastika
	Inertni otpad (uključujući građevinski otpad i šut)
	Zeleni otpad
	Guma
	Kompozintna ambalaža
	Tekstil
	Opasan otpad
	Drvo
	Ostalo
	UKUPNO

	Kol. (t)
	692
	281
	184
	24
	35
	120
	257
	50
	110
	24
	78
	61
	14
	55
	173
	2158


Dalje upravljanje komunalnim otpadom u Opštini Mojkovac  (kao i u Crnoj Gori) i procjena količina otpada koje bi se u određenim fazama javljale kao količine koje na izvjestan način treba tretirati, vodićemo se sljedećim činjenicama i pretpostavkama:

· U budućem periodu uspostaviti sistem upravljanja otpadom kojim će se obezbijediti sakupljanje cjelokupne količine generisanog otpada (100%). Smatra se da je sakupljanje otpada u procentu od 95% ukupno generisanog otpada najoptimalnije za vremenski period za koji se ovaj plan izrađuje, dok bi se sakupljanje u procentu od približno 100%  moglo ostvariti u periodu od 2023. godine pa nadalje;

· S obzirom na stvorene tehničke uslove i uz dodatni trud i zalaganje zainteresovanih strana (lokalne uprave, komunalnog preduzeća, komunalne policije itd) smatramo da će, u periodu važenja ovog Plana upravljanja, procenat izdvajanja komponenata otpada primarnom selekcijom dostići 25%. U periodu od 2021. godine pa nadalje se očekuje porast ovog procenta do ukupno 40%, koliko bi trebalo da iznosi 2034. godine (Tabela 15).  

Tabela 15. Procjena količina otpada koji će biti primarno selektovana u Opštini Mojkovac 
u periodu do 2020. godine
	Procjena količina otpada koji će biti primarno selektovan u Opštini Mojkovac u periodu do 2020. godine

	Godina
	2016
	2017
	2018
	2019
	2020

	%
	15
	20
	20
	20
	25

	Količ. (t)
	301
	411
	421
	426
	539


· Od ukupno 25% primarno izdvajanog otpada, u periodu važenja ovog Plana, procijenjuje se da će se primarno izdvajati do 20% ukupno sakupljenog stakla, 40% ukupno sakupljene plastike, 40% PET ambalaže, 30% papira i kartona, po 35% teških i obojenih metala, do 55% ukupno sakupljenog građevinskog materijala iz komunalnog otpada, 55% zelenog otpada, 9% guma, 14% kompozitne ambalaže i 22% ostalog otpada, i to naročito za urbane sredine (Tabela 16).

     Tabela 16.  Procjena količina reciklabilnih materija koje bi trebalo da budu izdvajane primarnom

     selekcijom u Opštini Mojkovac u toku 2020. godine
	Vrsta reciklabilnih materijala
	Papir i karton
	Staklo
	Teški metali
	Obojeni metali (aluminiju i dr,)
	PET
	Plastika
	Inertni otpad (uključujući građevinski otpad i šut)
	Zeleni otpad
	Guma
	Kompozintna ambalaža
	Ostalo
	UKUPNO

	Procenat primarno selektovanih reciklabila u ukupnoj količini date vrste otpada (%)
	35
	20
	40
	40
	45
	45
	62
	60
	15
	20
	59
	

	Količina (t)
	98
	37
	10
	14
	54
	116
	31
	66
	4
	16
	89
	539


· Smatramo da je realno očekivati da se procenat separatno odlaganog građevinskog otpada iz komunalnog otpada značajno povećati do 2020. godine;

· Preostali otpad će se tretirati na predviđenim linijama za sekundarno razdvajanje određenih komponenata otpada u okviru odgovarajućeg regionalnog postrojenja. 

· Nakon izgradnje MRF postrojenja na svim planiranim lokacijama, u skladu sa Državnm planom upravljanja otpadom, procjena je da će se na njima sekundarno ukupno izdvajati dodatnih 25% otpada. Zakonom predviđena obaveza dostizanja nivoa pripreme za ponovnu upotrebu i reciklažu od najmanje 50% ukupne količine sakupljenih komponenata, očekuje se da bude ispunjena najranije 2021. godine kada se očekuje da ova postrojenja budu izgrađena i da rade u punom kapacitetu.
Otpad koji ostane nakon sekundarne separacije, dalje odlazi na deponovanje ili termičku obradu. 
6.2 Ciljevi koje treba ostvariti u domenu upravljanja otpadom

Opšti cilj koji treba ostvariti primjenom ovog Plana je uspostavljanje održivog sistema upravljanja otpadom i njegovo konstantno unaprjeđivanje. 

Članom 14 Zakona o upravljanju otpadom („Službeni list Crne Gore“, br. 64/11 i 39/16), propisano je da je najmanje 50% ukupne mase sakupljenog otpadnog materijala, kao što su papir, metal, plastika i staklo, iz domaćinstava i drugih izvora u kojima su tokovi otpada slični sa tokovima otpada iz domaćinstva, pripremi za ponovnu upotrebu i recikliranje, a članom 98b istog zakona propisano je da se navedeni cilj ostvari do 2020. godine, i to 25% do kraja 2017. godine, 35% do kraja 2018. godine, 35% do kraja 2019. godine i 50% do kraja 2020. godine, dok je u istom periodu potrebno pripremiti za ponovnu upotrebu najmanje 70% neopasnog građevinskog otpada. S obzirom da u Mojkovcu ne postoji odgovarajuća infrastruktura, a očekuje se da će se do kraja 2018. godine izgraditi transfer stanica i reciklažno dvorište, realno je očekivati da se ovi ciljevi ne mogu ispuniti tokom 2017 i 2018. godine, a isti bi bili ispunjeni u 2019 i 2020. godini. Iz tog razloga su procenti  planirani Državnim planom smanjeni za 2017. godinu na 15% a u 2018. godini na 25%. 

U tabeli br. 17 su date količine reciklabilnih materijala po godinama, koje bi trebalo izdvojiti selekcijom u Opštini Mojkovac do 2020. godine.
Tabela 17.  Količina reciklabilnih materijala koje bi trebalo da budu izdvojene selekcijom u Opštini Mojkovac do 2020. godine

	JLS: Mojkovac
	Napomena: podaci o količinama daju se u tonama

	Cilj koji se odnosi na papir, metal, plastika i staklo
	

	Godina  planskog obuhvata

(1)
	Broj stanov.
(2)
	Procjena sakuplj. kom. otpad prema DPUO

(3)
	Procjena sakupljenih reciklabinih frakcija

(podaci o količinama daju se u tonama)
	Ukupno sakupljeno

(8)=

(4)+(5)+(6)+(7)
	Planirani cilj

%

(9)
	Planirani cilj

količina

(10)

	
	
	
	Papir+kart

(4)
	Plastika

(5)
	Metal

(6)
	Staklo

(7)
	
	
	

	2017
	8000
	2055
	2689
	180
	359
	175
	981
	15
	147

	2018
	7866
	2104
	274
	184
	368
	179
	1005
	25
	251

	2019
	7734
	2131
	277
	186
	372
	182
	1018
	45
	458

	2020
	7604
	2158
	281
	189
	377
	184
	1031
	50
	515

	UKUPNO
	8448
	1100
	738
	1476
	720
	4034
	
	1372


Zakon takođe predviđa određene nivoe koji bi trebalo da budu dostignuti u prikupljanju i reciklaži ili izvozu posebnih tokova otpada. 

Stoga je neophodno uspostaviti uspješan sistem reciklaže koji bi obuhvatio prikupljanje, razvrstavanje, obradu i ponovnu upotrebu reciklabilnih materijala, kao i trajni sistem sprječavanja nastajanja otpada.   

Kada je u pitanju komunalni otpad treba se fokusirati na primarnu selekciju. Pojednostaviti je i približiti stanovništvu uz konstantno držanje njene budnosti i jačanje javne svjesti o neophodnosti takvog djelovanja i svim benefitima koje ono donosi.

Za period obuhvata planiranja, 2016-2020. godina, ovim Planom su predviđene sljedeće aktivnosti:

· Uspostavljanje sistema primarne selekcije na principu dvije kante – suva i mokra;

· Uspostavljanje sakupljačke mreže u seoskim naseljima kao uslov postizanja cilja uspostavljanja sakupljačke mreže na cjelokupoj teritoriji Opđštine Mojkovac;

· Organizovanje sakupljanja tzv. "suve" komponente otpada (ambalažni otpad) u seoskim naseljima (aktivnosti po pitanju primarne separacije u seoskim naseljima odvijaju se paralelno sa uključivanjem seoskih naselja u organizovani sistem sakupljanja smeća);

· Izgradnja reciklažnog dvorišta i transfer stanice, 
· Nabavka nedostajuće opreme za sakupljanje reciklabilnih materijala (kante i kontejneri, vozila i dr.);

· Podizanje kapaciteta komunalnog preduzeća koje obavlja komunalne poslove na području opštine;

· Opremanje velikih generatora ambalaže (marketi, robne kuće, hoteli i dr. ugostiteljski objekti, administrativni objekti, škole, groblja i dr.) opremom za sakupljanje većeg kapaciteta  (kontejneri od 7 m3, pres kontejneri i sl.);

· Uspostavljanje saradnje sa operaterima sistema i ostvarivanje bliže saradnje sa reciklerima;

· Inteziviranje aktivnosti u domenu jačanja javne svjesti i održavanje kontinuiteta u tom pogledu

organizovanje kampanja i tribina, informisanje građana preko medija, organizovanje akcija sakupljanja pojedinih vrsta otpada, eko kampova, različitih atraktivnih kampanja;

· Unaprijediti odnos javnih komunlnih preduzeća i stanovništva inteziviranjem aktivnosti ovih preduzeća u domenu animacije stanovništva;

· Obezbjeđivanje društveno-korisnog poslovanja javnih-komunalnih preduzeća;

· Uspostavljanje GIS aplikacije sa ciljem praćenja stanja u oblasti upravljanja otpadom i poboljšavanja baze podataka o komunalnom i drugim vrstama otpada.

Veliki dio ukupne količine komunalnog otpada je biološki razgradiv. Najveći dio tog otpada potiče sa parkovskih i poljoprivrednih površina. Zbog toga je i značajno izdvajanje ove vrste otpada, posebno u smislu smanjenja opterećenja deponije. Biološko razgradivi otpad, prema Zakonu o upravljanju otpadom, čini otpad koji je pogodan za anaerobnu i aerobnu razgradnju. Stavom 4 člana 98b Zakona o upravljanju otpadom, propisano je da je potrebno smanjiti količine biološko razgradivog komunalnog otpada koji se odlaže na deponiju, i da procentualna količina istog otpada koji će se odlagati na deponiju u iznosu od 75% od ukupne mase biološko razgradivog otpada proizvedenog u 2010. godini mora se dostići najkasnije do 2018. godine, odnosno 50% od ukupne mase biološko razgradivog otpada proizvedenog u 2010. godini mora se dostići najkasnije do 2021. godine. U Mojkovcu nije organizovano sakupljanje biorazgradivog otpada iz prigradskih i seockih naselja iz razloga što komunalno preduzeće nije tehnički opremljeno za prevoz, odlaganje i preradu (kompostiranje) ove vrste otpada. Takođe za sada nije zastupljeno kompostiranje biorazgradivog otpada u domaćinstvima prigradskih i seockih  naselja. Iz ovih razloga neće biti realizovane mjere za smanjenje biološko razgradivog otpada koji se odlaže na na deponiju, kako je propisano članom 20 i članom 98b Zakona o upravljanju otpadom.
Tabela br. 18. Količine sakupljenog biorazgradivog komunalnog otpada po godinama koje bi trebalo izdvojiti do 2020. godine, a koje se neće skladištiti na privremenom skladištu
	JLS: Mojkovac
	Napomena: podaci o količinama date se u tonama

	
	
	Cilj koji se odnosi na biorazgradivi komunalni otpad

	Godina  planskog obuhvata

(1)
	Procjena sakupljenog

komunalnog otpada

prema

DPUO

(2)
	Procjena sakupljenog biorazgradivog komunalnog otpada, papir, karton, zeleni, organski iz kuhinja i restorana  i ostale frakcije

(podaci o količinama daju se u tonama)
	Ukupno sakupljeno
(7)=(3)+(4)+(5)+(6)
	Planirani cilj

%

(8)
	Planirani

cilj

količina

(9)

	
	
	Papir+karton

(3)
	Organski

(ostaci iz kuhinja i restorana)

(4)
	Zeleni

(lišće, trava, ostaci rezidbe i sl.)

(5)
	Ostali

(drvo, odjeća, tekstil, frakcije kabastog i dr)

(6)
	
	
	

	2017
	2055
	268
	659
	105
	110
	1142
	10
	114

	2018
	2104
	274
	675
	107
	113
	1169
	14
	164

	2019
	2131
	277
	683
	109
	115
	1184
	25
	189

	2020
	2158
	281
	692
	110
	116
	1199
	40
	216

	UKUPNO
	8448
	1100
	2709
	431
	454
	4694
	
	683


Ovaj otpad se može odvojeno sakupljati kroz sistem posebnih kontejnera u reciklažnim dvorištima i organizovanim postavljanjem velikih kontejnera na lokacijama u gradu i selima u sezoni kada je količina biootpada najveća (proljeće, jesen). U seoskim naseljima koja se nalaze u blizini gradskih sredina, može se vršiti kampanjsko prikupljanje ove vrste otpada pri čemu se podrazumijeva da prije samog odvijanja kampanje cijela akcija bude dobro promovisana i, ukoliko je moguće, sljedeća takva aktivnost najavljena prilikom odvijanja prethodne. Tako bi stanovništvo bilo informisano i moglo da se organizuje za odlaganje nepotrebnog otpada na ovaj način. 

Neopasni građevinski otpad je otpad koji nastaje prilikom izgradnje, održavanja i rušenja građevinskih objekata. Glavni problem pri postupanju sa neopasnim građevinskim otpadom je nedostatak odgovarajućih postrojenja za preradu, kao i nepostojanje organiziranog i ekonomski održivog sistemi upravljanja građevnskim otpadom.
Imalac neopasnog građevinskog otpada dužan je da građevinski otpad preradi u građevinski material ili da ga preda privrednom društvu ili preduzetniku koji ima dozvolu za preradu i/ili zbrinjavanje

građevinskog otpada. Neopasni građevinski otpad se može privremeno skladištiti na zemljištu gradilišta. Investitor je dužan da planom upravljanja građevinskim otpadom utvrdi mjere kojima se obezbjeđuje recikliranje najmanje 70% mase iz građevinskog otpada, isključujući riječne nanose i drugi prirodni materijal iz zemljanog iskopa.  Investitor izgradnje, rekonstrukcije i uklanjanja objekta čija je zapremina zajedno sa zemljanim iskopom veća od 2000 m3 dužan je da sačini plan upravljanja građevinskim otpadom. Ako građevinski otpad sadrži ili je izložen opasnim materijama, investitor izgradnje, rekonstrukcije i uklanjanja objekta je dužan da sačini plan upravljanja građevinskim otpadom, bez obzira na zapreminu objekta.

Neopasni građevinski otpad koji ne sadrži opasne supstance i koji se ne može preraditi odlaže se na lokaciju za privremeno skladište građevinskog otpada, za koju je potrebno donijeti Odluku o načinu privremenog skladištenja neopasnog građevinskog otpada i uslovima zaštite životne sredine.
Nakon izgradnje regionalne deponije i sanacije lokacije za privremeno skladištenje komunalnog i građevinskog otpada, neopasni gradjevinski otpad će se privremeno skladištiti u krugu transfer stanice i reciklažnog dvorišta, a zatim transportovati na regionalnu deponiju za inertni otpad.

Članom 98b stav 3 Zakona o upravljanju otpadom, propisano je da je imalac neopasnog građevinskog otpada dužan da za ponovnu upotrebu i recikliranje pripremi najmanje 10% proizvedenog neopasnog građevinskog otpada do kraja 2017. godine, 30% do kraja 2018, 50% do kraja 2019. godine i 70% do kraja 2020. godine.

Tabela br. 19. Količine sakupljenog neopasnog građevinskog otpada po godinama koje bi trebalo pripremiti za ponovnu upotrebu i recikliranje
	JLS: Mojkovac
	Napomena: podaci o količinama daju se u tonama

	Cilj koji se odnosi na neopasni građevinski otpad

	Godina  planskog obuhvata

(1)
	Broj stanov

(2)
	Stopa proizv  po stanov

(3)
	Procjena proizvedenog građevinskog otpada prema DPUO

(4)
	Procjena sakupljenog građevinskog otpada

(5)
	Planirani cilj

%
(6)
	Planirani cilj

količina

(7)

	2017
	8000
	0,15
	1200
	960
	10
	96

	2018
	7866
	0,15
	1180
	1003
	30
	301

	2019
	7734
	0,15
	1160
	1044
	50
	522

	2020
	7604
	0,15
	1141
	1084
	70
	758

	UKUPNO
	4681
	4091
	
	1677


6.3 Način i Program odvojenog sakupljanja otpada i program razvoja sistema ponovne              upotrebe i reciklaže 
Prevencija nastajanja otpada predstavlja prvu i najvažniju kariku u sistemu upravljanja otpadom. U skladu sa tim, neophodno je preduzeti mjere na jačanju nivoa javne svijesti o problemu koji nastaje usljed neodgovornog generisanja i rasipanja otpada, zatim svih benefita koji u slučaju odgovornog ponašanja mogu da se ostvare po pitanju kvaliteta života i životne sredine datog društva, ali i o stvarnim prihodima koje pojedinac i/ili lokalna zajednica mogu da ostvare ukoliko otpad shvate kao korisnu sirovine. Iz tih razloga je neophodno sprovesti čvrstu saradnju sa NVO organizacijama koje se bave zaštitom životne sredine, izraditi edukacijski i propagandni material za pojedine programe (staklo, papir, biootpad, neuređena odlagališta i sl.), edukaciju i informisanje određenih ciljnih grupa, posebno djece predškolskog i škloskog uzrasta o značaju pravilnog upravljanja otpadom
Program razvoja sistema ponovne upotrebe i reciklaže se prevashodno zasniva na ideji razvoja primarne selekcije tj. razdvajanja na izvoru svih komponenata koje mogu biti ponovno upotrebljene i/ili reciklirane. Sistem primarne separacije podrazumijva uspostavljanje centara za sakupljanje otpada (reciklažnih dvorišta i dr.).

Primarnu selekciju najjednosatvnije je započeti na nivou privrednih subjekata, odnosno komercijalnog sektora, gdje je, zbog većih količina otpada koji se u njima generiše, moguće ostvariti značajne rezultate uz minimilna ulaganja u nabavku kanti i kontejnera za odlaganje otpada i edukaciju zaposlenih. 
Program sakupljanja komunalnog otpada, za period važenja ovog Plana, podrazumijva, sakupljanje mješanog komunalnog otpada odloženog od strane građana i zaposlenih u komercijalnom i industrijskom sektoru i sakupljanje separatno prikupljanih primarno razdvojenih komponenata otpada.

Budući da je dosadašnja praksa u Crnoj Gori pokazala da je sakupljanje otpada po principu primarne selekcije u više kanti, za PET, staklo, papir, metal i ostali otpad, neefikasno i da se kao krajnji rezultat dobije uglavnom samo mješani otpad u svakoj od njih, predviđa se uvođenje novog sistema tzv. sistema dvije kante za separatno sakupljanje suve i mokre frakcije (kanta ili  kontejner, manje ili veće zapremine). 

Ovaj sistem podrazumijva obavljanje primarne selekcije, tj. razdvajanja otpada na mjestu njegovog nastanka, u dvije kante:

· suva kanta - zajedničko odvajanje primarno selektovanih materijala kao što su papir, karton, plastika, staklo, guma, metal, tekstil i slično, 

· mokra kanta - odvajanje ostalog otpada koji je po svom sastavu uglavnom mokar zbog prisustva ostataka od hrane, materijala organskog porekla, baštenskog otpada, proizvoda za higijenu i slično. 

Otpad iz suve kante, nakon sakupljanja bi se transportovao do transfer stanice sa reciklažnim dvorištem gde bi se izvršila detaljna separacija tako sakupljenih reciklabilnih materijala. Tako razvrstan materijal ima svoju tržišnu vrijednost i može biti prodat usljed čega bi preduzeće koje se bavi upravljanjem otpada ostvarilo određenu dobit. 

Izdvojena suva frakcija bi mogla da se odlaže i u za to određene kese koje bi zatim bile predate u reciklažno dvorište ili drugi sabirni centar. Program podjele i prikupljanja kesa za sakupljanje reciklabilnih materijala bi trebalo da bude kreiran od strane komunalnog preduzeća.
Mokra frakcija bi bila transportovana na postrojenje za sekundarnu selekciju za mješani komunalni otpad, kompostiranje, određenu deponiju ili termičku obradu, u zavisnosti od kvaliteta i mogućnosti  da dodatno bude razvrstan, ali i odabrane opcije za upravljanje otpadom.Kante/kontejneri moraju biti jasno određeni i obilježeni i dalje sakupljanje i transport razvrstanog otpada mora se odvijati posebno tj.bez mješanja.

Ove aktivnosti treba da budu detaljno planirane od strane komunalnog preduzeća. 
Za teritoriju opštine Mojkovac potrebno je obezbijediti i postaviti:

· 500 kantiza suvu frakciju,

· 500 kanti za mokru frakciju,

· 100 kontejnera, 

· 3 vozila za transport otpada do transfer stanice,

· 3 vozila za transport otpoda do regionalne deponije.

Neophodno je u što skorijem periodu izvršiti integraciju svih seoskih područja u sistem sakupljanja komunalnog otpada. To naravno podrazumijva povećanje broja kontejnera, vozila ali i zaposlenih u javnim komunalnim preduzećima. Kako bi se sakupljanje otpada iz seoskih područja vršilo znatno ređe nego iz gradskih (najmanje četiri puta u mjesec dana), kako zbog cijene transporta tako i zbog sporijeg generisanja otpada u tim područjima usljed malog broja stanovnika, potrebno je postaviti minimum 50 kontejnera  zapremine 1,1m3 i planski ih rasporediti po selima. 

Potrebno je obavijestiti domaćinstva da svoj otpad odlažu na za to predviđena mjesta i u skladu sa propisima, a kontejnere obilježiti odgovarajućim simbolima. 

Sakupljanja komunalnog otpada koji nije predviđen za odlaganje u kontejnere za komunalni otpad (npr. kabasti otpad), organizovati na način povremenog odvoženja ovakvog otpada ili na poziv, uz obavezno prethodno obavještavanje građana kako će i kada akcija biti organizovana. Predlaže se uspostavljanje službe "po pozivu", odnosno iznajmljivanje kontejnera od 5 m3 od strane komunalnog preduzeća, uz primjerenu ekonomsku naknadu za sakupljanje građevinskog šuta ili otpad od čišćenja i uređenja zelenih površina i sl.

Komercijalni otpad se uglavnom još uvijek miješa i tretira sa ostalim vrstama komunalnog otpada. 

Komercijalni otpad se sastoji uglavnom od kancelarijskih materijala: papira, kartona, plastike, toner kaseta i ketridža, kao i rasvjetnih tijela (sijalica, fluo cijevi). 

Ne postoje tačni podaci o količinama generisanja komercijalnog otpada, a procijenjivanje je otežano činjenicom da se ova vrsta otpada još uvijek, kao što je napomenuto, miješa sa komunalnim otpadom. U cilju uspostavljanja efikasnog sistema predlaže se postavljanje namjenskih posuda u kancelarijskim prostorima za sakupljanje ove vrste otpada sa pražnjenjem u namjenski kontejner zapremine 5-7 m3 ili periodično od strane ovlašćenog sakupljača. Iza velikih trgovinskih objekata predlaže se postavljanje pres kontejnera zapremine 20 m3. 

Sakupljanje toner kaseta i ketridža, s obzirom na njihovu prirodu (posle upotrebe postaju opasan otpad), treba promovisati kroz koncept reciklaže, a nakon prestanka mogućnosti za ponovnu upotrebu treba ih odložiti u reciklažno dvorište, odnosno predati ovlašćenom operateru.

Programske aktivnosti se odnose na javne objekte i ustanove administrativnog karaktera, prodavnice kancelarijske opreme i servise uređaja koji se koriste u kancelarijama (prije svega štampača i faksova).
Da bi se uspostavio uspješan sistem primarne selekcije otpada, neophodna je i odgovarajuća infrastuktura. Osim neophodne opreme i transportnih sredstava (kante kontejneri vozila itd), neophodno je izgraditi reciklažno dvorište i transfer stanicu. U planiranim aktivnostima, prema opcijama Državnog plana upravljanja otpadom, kao tehnička podrška sistemu upravljanja otpadom, za opštinu Mojkovac predviđena je izgradnja malog reciklažnog dvorišta, i transfer stanice za opštine Mojkovac i Kolašin.Opština Mojkovac ima potrebu za odlaganjem opasnih vrsta otpada koje se generišu u domaćinstvu, komercijalnim objektima, privrednom sektoru itd., a koji se ne mogu, ili ne bi trebalo, sakupljati zajedno sa komunalnim otpadom na uobičajeni način. Ovo se takođe odnosi i na separatno sakupljanje pojedinih vrsta otpada u privatnom sektoru ili od strane organizacija civilnog društva, kao i na periode, kada je zbog specifičnih uslova otežano sakupljanje otpada (zimski period, turistička sezona). Reciklažno dvorište manjeg kapaciteta, je organizovano kao jednostavna jedinica, opremljena odgovarajućim i jasno označenim kontejnerima, prema zakonom definisanoj klasifikaciji. Za svaku vrstu otpada propisan je odgovrajući prostor, oprema u koju se odlaže, način rukovanja i način održavanje opreme.
U okviru reciklažnih dvorišta i transfer stanice, osim primarno selektovanog komunalnog otpada, će biti predviđeno dovoženje i privremeno skladištenje i drugih vrsta otpada koje spadaju u posebne tokove otpada, kao što su: automobilske gume, otpad od električnih i elektronskih proizvoda, kabasti otpad, ambalaža od kućne hemije i boja i lakova i drugo, zbog čega je neophodno u daljoj razradi rješenja kroz projektno-tehničku dokumentaciju predvidjeti način i kapacitete za njihovo privremeno skladištenje. Osnovni cilj za sve vrste otpada koji spadaju u posebne tokove jeste kvalitetna organizacija njegovog prikupljanja, privremenog skladištenja i predaja ovlašćenim reciklerima.
Sakupljanje posebnih vrsta otpada (baterije i akumulatori, otpadne gume, otpadna vozila, otpad od električnih i elektronskih proizvoda i ambalažni otpda), tačnije njihov povrat, obaveza je kompanija koje takav otpad proizvode ili uvoze, ili se bave prodajom te vrste proizvoda.

Reciklažna dvorišta moraju biti opremljena za prijem, privremeno skladište i bezbjedan pretovar i transport posebnih vrsta otpada. Moraju posjedovati specijalne kontejnere i pod jasno definisanim uslovima skladištiti takav otpad. Vođenje evidencije dovezenih količina posebnih tokova otpada je obaveza odgovornog lica koje radi u reciklažnom dvorištu.Vođenje evidencije dovezenih količina posebnih tokova otpada je obaveza odgovornog lica koje radi u reciklažnom dvorištu.
Reciklažna dvorišta takođe moraju biti opremljena i specijalnim posudama zaštićenim od neželjenih efekata kao što su curenje sadržaja, širenje neprijatnih mirisa, isparavanje, pristup neovlašćenih lica i sl za prijem, privremeno skladište i bezbjedan pretovar i transport opasnog komunalnog otpada.
Biološki razgradiv otpad se takođe može odvojeno sakupljati kroz sistem posebnih kontejnera u reciklažnim dvorištima i organizovanim postavljanjem velikih kontejnera na lokacijama u gradu i selima u sezoni kada je količina biootpada najveća (proljeće, jesen). Veliki dio ukupne količine komunalnog otpada je biološki razgradiv. Najveći dio tog otpada potiče sa parkovskih (suve grane, šiblje, trava, drveće) i poljoprivrednih površina. Takođe, ukupnoj količini biološko razgradivog otpada se mogu dodati i količine biološko razgradivog otpada generisanog u privredi. U seoskim naseljima koja se nalaze u blizini gradskih sredina, može se vršiti kampanjsko prikupljanje ove vrste otpada pri čemu se podrazumijeva da prije samog odvijanja kampanje cijela akcija bude dobro promovisana i, ukoliko je moguće, sljedeća takva aktivnost najavljena prilikom odvijanja prethodne. Potrebno je uspostaviti održivi sistem kompostiranja biorazgradivog otpada. 
Kompostiranje je proces koji se predviđa za iskorišćenje biološko razgradive komponente otpada.
Kompostiranje organskog ili biorazgradivog otpada može se izvoditi lokalno u domaćinstvima ili
u centralnom postrojenju za kompostiranje, unutar kompleksa regionalne deponije.
Kompostiranje može pomoći lokalnim zajednicama da zadovolje zakonom postavljene ciljeve za reciklažu i značajno smanjenje količine komunalnog otpada koja će se deponovati.
Kompostiranje predstavlja kontrolisanu dekompoziciju organskih materija pomoću
mikroorganizama (uglavnom bakterija i gljiva) u stabilan humusni materijal, tamno braon ili crne
boje, koji ima miris zemlje. 

Kompost se može koristiti kao prirodno đubrivo za cvjetne kulture, travnjake i slično, pa sve do remedijacije devastiranih površina, pa je iz tih razloga potrebno edukovati građane da je  isti značajan potencijal i neiskorišćeni resurs.

Programske aktivnosti koje bi trebalo sprovesti u dijelu upravljanja biorazgradivim otpadom su  sljedeće:

· podsticanje kućnog kompostiranja, omogućavanjem da se u zonama individualnog stanovanja ovakav vid obrade otpada sprovede u djelo, kroz edukaciju stanovništva i postepeno uvođenje sistema naplate naknada za odloženi otpad na osnovu odloženih količina;

· edukacija građana na temu potrebe separacije i smanjenja količina generisanja otpada;

· edukacija stanovništva ruralnih predjela, gde su količine organskog otpada i biomase značajan potencijal i neiskorišćeni resurs;

· kontinualno i koordinisano sprovođenje akcija edukacije, promocije i sakupljanja organskog otpada;

· uspostavljanje i vođenje baze podataka o biorazgradivom (organskom) otpadu.

Ambalažni otpad je svaka ambalaža ili ambalažni materijal koji ne može da se iskoristi u prvobitne svrhe, izuzev ostataka nastalih u procesu proizvodnje. Može biti sačinjen od različitih materijala (papir, karton, plastika, metal i dr.) ili njihove mješavine. 

Otpadnu ambalažu je potrebno sakupljati odvojeno od drugih vrsta otpada pri čemu se uspostavlja produžena odgovornost proizvođača, ali i krajnih korisnika, da svako u svom domenu omogući pozitivnu praksu upravljanja ambalažom kada ona postane otpad.

Sakupljanje ambalaže se može povjeriti privrednim društvima ili preduzetnicima koji su registrovani za obavljanje djelatnosti sakupljanja i/ili odstranjivanja ove vrste otpada ili se predaje u reciklažna dvorišta. Proizvođač i uvoznik ambalaže i upakovanih proizvoda je dužan da se uključi u organizovani sistem preuzimanja, sakupljanja i obrade ambalaže, pri čemu su dužni da snose troškove tog sistema. 

Predlaže se kombinovani sistem sakupljanja ambalažnog otpada, u okviru reciklažnih dvorišta, podjelom kesa za ambalažni otpad u gradskim sredinama opština i većim seoskim naseljima sa više od 500 stanovnika i postavljanjem dodatnih namjenskih kontejnera za prikupljanje suve frakcije tj. najzastupljenije vrste ambalažnog otpada (PET, papir, karton) na karakterističnim punktovima. Uporedo sa tim, neophodno je poboljšati i infrastrukturni i logistički segment sistema sakupljanja i obrade ambalažnog otpada, u saradnji sa ovlašćenim operaterima i strateškim partnerima.

6.3.1 Sakupljanje otpada sa teritorije Nacionalnih parkova

Opština Mojkovac zahvata djelove Nacionalnog parka „Biogradska gora“ i Nacionalnog parka „Durmitor“. Područje Nacionalnog parka „Biogradska gora“, koje pripada teritoriji opštine Mojkovac je uglavnom ne naseljeno područje, dok u području Nacionalnog parka„Durmitor“ postoji naselje Dobrilovina sa55 stanovnika, sa jednim ugostiteljskim objektom-restoranom i dva eko sela ukupnogkapaciteta 20gosti, koji rade isključivo u ljetnjem periodu.
Preduzeće DOO „Komunalne usluge –Gradac“ Mojkovac, ima potpisan Ugovor sa upravom NP „Biogradska gora“ za odvoz komunalnog otpada sa lokacije Biogradskog jezera, koje pripada teritoriji opstine Kolasin. Za odvoz otpada sa teritorije NP „Biogradska gora“, koji pripada opštini Mojkovac, biće postavljena dva kontejnera na proširenju pored magistralnog puta Mojkovac – Kolašin, neposredno ispred skretanja prema Biogradskom Jezeru. Odvoz otpada u periodu turističke sezone, odnosno u ljetnjem periodu od 01. aprila do 01. novembra bi se redovno odvozio, a u zimskom periodu po potrebi.
Sa područja naselja Dobrilovina, koja pripada NP “Durmitor”, trenutno se ne vrši sakupljanje otpada, zbog velike udaljenosti i male količine generisanog otpada. Plan je da se u budućnosti na istoj lokaciji postavi odgovarajući broj kontejnera, koji bi se redovno praznili. 

Kod sakupljanje otpada sa teritorije nacionalnih parkova, posebnu paznju treba obratiti na selektivno sakupljanje otpada.

6.3.2 Sanacija neuređenih odlagališta
U opštini Mojkovac su evidentirana četiri neuređena odlagališta: u naselju Ravni sa količinom otpada od 20m3, u naselju Babića Polje sa količinom otpada od 10m3, u  naselju Podbišće kod škole sa količinom otpada od 15m3 i u naselju Stevanovac sa količinom otpada od 30m3. Budući da Plan podrazumijeva uspostavljanje savremenog sistema upravljanja otpadom, biće neophodno riješiti sve postojeće probleme koje postojanje takvih objekata sa sobom nosi. Sanacija ovih, zbog male količine otpada, i drugih mannjih neevidentiranih neuređenih odlagališta, izvršiće se ili potpunim izmještanjem otpada sa istih ili djelimičnom sanacijom.

6.3.3 Sanacije privremenog skladišta komunalnog otpada

Komunalna otpad sa teritorije opštine Mojkovac se odlaže na privremenom skladištu komunalnog otpada, u „Zoni 2“, na lokaciji „Zakršnica“, površine 24147m2, koja se nalazi na katastarskoj parceli br. 751 KO Podbišće – Mojkovac. 
Opština Mojkovac nema precizne podatke o količini otpada koji je odložen na predmetnoj lokaciji, iz razloga što do 2013. godine nije vršeno mjerenje odlaganog otpada, niti je ikada vršena procjena ukupne odložene količine otpada. Iz tih razloga je potrebno prvo izvršiti procjenu otpada na toj lokaciji, a zatim pristupiti izradi detaljne analize terena i građevinskog projekta sanacije. S obzirom na velike količine odloženog otpada i blizine rijeke Tare, potrebno je izvršiti potpunu sanaciju privremenog skladišta. Sanaciji privremenog skladišta može se pristupiti tek nakon izgradnje i puštanja u rad transfer stanice sa reciklažnim dvorištem i rješavanja problema otpada na regionalnom nivou.

6.3.4 Mogućnost saradnje između dvije ili više jedinica lokalne samouprave

Državnim planom upravljanja otpadom je predviđeno da se na teritoriji opštine Mojkovac izgradi transfer stanica sa reciklažnim dvorištem, što znači da će lokalna uprava vršiti sakupljanje i primarnu selekciju komunalnog otpada. Otpad bi se dalje transportovala do nekog od regionalnih centara na dalji tretman. Iz tih razloga je neophodna saradnja sa lokalnim samoupravama na čijoj teritoriji će biti izgrađena deponija za komunalni otpad.

6.3.5 Uključivanje javnostii jačanje svijesti o pravilnom postupanju sa komunalnim otpadom
Uključenje javnosti u procese odlučivanja o pitanjima koja su značajna za njihovu životnu sredinu predstavlja zakonsku obavezu jedinica lokalne samouprave i organa regionalnog organizovanja. 

Ukoliko građani žele da ostvare pravo da živi u zdravoj okolini, građani moraju imati pristup informacijama o kvalitetu životne sredine, mogućim uticajima na životnu sredinu, postojećim mjerama zaštite, a takođe moraju imati pravo na učešće u odlučivanju o koracima koji se preduzimaju, a koji mogu uticati na kvalitet životne sredine i na ostvarenje njihovog prava na zdravu okolinu.

Organi vlasti, s druge strane, moraju biti svjesni da su informacije o okolini u interesu javnosti i da se sva razmatranja o životnoj sredini moraju integrisati u odlučivanje nadležnih organa. 

Budući da uređenje oblasti upravljanja otpadom utiče na sve građane jedne lokalne zajednice i regiona od izuzetne je važnosti obezbijediti da svi građani budu adekvatno informisani o donošenju ključnih odluka u ovoj oblasti. Pored toga, građanima se mora omogućiti i da daju svoj doprinos ovom procesu putem podnošenja konkretnih prijedloga, komentara, dopuna i izmjena ključnih odluka koje se odnose na upravljanje otpadom. 
Program podizanja ekološke svijesti podrazumijeva aktivnosti države i lokalnih samouprava koje imaju za cilj poboljšanje odnosa stanovništva prema okruženju u kome žive i podsticanje ekološkog aktivizma različitih društvenih i starosnih grupa. 

Unaprjeđenje nivoa javne svijesti podrazumijva:

· usvajanje adekvatnih obrazaca ponašanja na nivou pojedinca, kako bi se dovelo do smanjenja nastajanja otpada, 

· shvatanja značaja ponovne upotrebe otpada i kupovine proizvoda napravljenih od reciklabilnih materijala, 

· priprema reciklabilnih komponenata otpada za reciklažu,

· adekvatno i savjesno odlaganje otpada itd. 
Realizaciju programa razvijanja javne svijesti i edukacije treba sprovoditi na svim nivoima paralelno a posebno koristeći medije i druga srestva edukacije:
Radio,televizija, internet i mobilni mediji(fokusiranost ove vrste medija na mlađi i progresivniji dio populacije bitan je iz razloga što je upravo od tog dijela populacije realno očekivati najveći stepen implementacije novih ekoloških tendencija i praksi),oglasne kampanjekomunalna preduzeća, volonteri (okupljanje dobrovoljaca – entuzijasta, volontera), promocija postignutih rezultata,održavanje praktičnih radionicakao i štampanje periodičnih izvještaja ili publikacija iz kojih se može videti šta je urađeno u prethodnom periodu i šta se planira za naredni period.
7. AKCIONI PLAN, DINAMIKA  I IZVORI FINANSIRANJA
Sredstva za implementaciju lokalnog plana upravljanja otpadom mogu se obezbijediti iz: Kapitalnog budžeta, Budžeta opštine, fondova, kredita, donacija i sl.

Tabela 20: Mjere, nosioci, potrebna sredstva i rokovi za sprovođenje predviđenih mjera
	1.
	AKTIVNOST 
	EDUKACIJA   JAVNOSTI  O POTREBI UNAPREĐENJA  SISTEMA ODVOJENOG SAKUPLJANJA OTPADA

	
	NOSIOCI
	Opština Mojkovac, DOO “Komunalne usluge –Gradac” Mojkovac

	
	SREDSTVA
	5000,00 €

	
	IZVORI SREDSTAVA
	Budžet Opštine Mojkovac, donacije

	
	ROK REALIZACIJE
	Do 2020

	2.
	 AKTIVNOST 
	KONTINUIRANA  EDUKACIJA  JAVNOSTI, ZAPOSLENIH  I  UPRAVNIH STRUKTURA OPŠTINE KAKO O 

PROBLEMATICI OTPADA I UPRAVLJANJA OTPADOM,

TAKO I O MOGUĆNOSTIMA  ZA  SPRJEČAVANJE  ZAGAĐIVANJA SREDINE  U  OPŠTEM SMISLU 

(PUTEM    ORGANIZOVANJA  I  ODRŽAVANJA  SEMINARA, INTERNETA, OGLAŠAVANJA, I SL.)

	
	NOSIOCI
	Opština Mojkovac, DOO “Komunalne usluge –Gradac” Mojkovac

	
	SREDSTVA
	4000,00 €

	
	IZVORI SREDSTAVA
	Budžet Opštine Mojkovac, donacije

	
	ROK REALIZACIJE
	do 2018

	3.
	AKTIVNOST
	SISTEMSKA SANACIJA   POSTOJEĆIH  NEUREĐENIH  

ODLAGALIŠTA  OTPADA  SA IZRADOM  POTREBNE 

PRATEĆE DOKUMENTACIJE 

	
	NOSIOCI
	Opština Mojkovac, DOO “Komunalne usluge –Gradac” Mojkovac

	
	SREDSTVA
	15.000,00 €

	
	IZVORI SREDSTAVA
	Budžet Opštine Mojkovac, donacije

	
	ROK REALIZACIJE
	2017 i 2018

	4.
	AKTIVNOST
	SPRJEČAVANJE NASTAJANJA NOVIH NEUREĐENIH ODLAGALIŠTA

	
	NOSIOCI
	Opština Mojkovac, DOO “Komunalne usluge - Gradac” Mojkovac

	
	SREDSTVA
	5.000,00 €

	
	IZVORI SREDSTAVA
	Budžet Opštine Mojkovac, donacije

	
	ROK REALIZACIJE
	Kontinuirano do 2020

	5.
	AKTIVNOST
	SANACIJA POSTOJEĆEG PRIVREMENOG SKLADIŠTA KOMUNALNOG OTPADA SA IZRADOM  POTREBNE 

TEHNIČKE DOKUMENTACIJE 

	
	NOSIOCI
	Opština Mojkovac, DOO “Komunalne usluge - Gradac” Mojkovac

	
	SREDSTVA
	100.000,00 €

	
	IZVORI SREDSTAVA
	Budžet Opštine Mojkovac, MORT, donacije

	
	ROK REALIZACIJE
	2020

	6.
	AKTIVNOST
	 REVIZIJA    PLANA   UPRAVLJANJA  OTPADOM    

	
	NOSIOCI
	Opština Mojkovac

	
	SREDSTVA
	U sklopu redovnih aktivnosti

	
	IZVORI SREDSTAVA
	Budžet Opštine Mojkovac

	
	ROK REALIZACIJE
	Po potrebi

	7.
	AKTIVNOST
	NABAVKA I POSTAVLJANJE POSUDA ZA SELEKTIVNO SAKUPLJANJE OTPADA

	
	NOSIOCI
	Opština Mojkovac, DOO “Komunalne usluge - Gradac” Mojkovac

	
	SREDSTVA
	100.000,00 €

	
	IZVORI SREDSTAVA
	Budžet Opštine Mojkovac, donacije

	
	ROK REALIZACIJE
	2017

	8.
	AKTIVNOST
	NABAVKA MEHANIZACIJE ZA ODVOZ KOMUNALNOG OTPADA

	
	NOSIOCI
	Opština Mojkovac, DOO “Komunalne usluge - Gradac” Mojkovac

	
	SREDSTVA
	200.000,00 €

	
	IZVORI SREDSTAVA
	Kapitalni budžet, međunarodni fondovi, donacije

	
	ROK REALIZACIJE
	2018.

	9.
	AKTIVNOST
	IZRADA TEHNIČKE DOKUMENTACIJE ZA IZGRADNJU TRANSFER STANICE I RECIKLAŽNOG DVORIŠTA

	
	NOSIOCI
	Opština Mojkovac, MORT

	
	SREDSTVA
	57.000,00 €

	
	IZVORI SREDSTAVA
	MORT

	
	ROK REALIZACIJE
	2016

	10.
	AKTIVNOST
	IZGRADNJA TRANSFER STANICE I RECIKLAŽNOG DVORIŠTA SA POTREBNOM OPREMOM

	
	NOSIOCI
	Opština Mojkovac, MORT

	
	SREDSTVA
	280.000,00€

	
	IZVORI SREDSTAVA
	Kapitalni budžet, međunarodni fondovi, donacije

	
	ROK REALIZACIJE
	2019


NAPOMENA: Projekat transfer stanice sa reciklažnim dvorištem još nije urađen tako da se ne može tačno utvrditi investicija za izgradnju istih. Prema procjeni Sekretarijata za uređenje prostora cijena izgradnje istih bi bila veća od 500.000,00 €, a prema Državnom planu ista bi iznosila 280.000,00 €.
8. NADZOR I PRAĆENJE PLANIRANIH AKTIVNOSTI I MJERA
Nadzor i praćenje planiranih aktivnosti će pokazati da li su akcije iz Plana postignute i da li je upravljanje otpadom uređeno u skladu sa ciljem. 

Uspješnost realizovanih mjera i aktivnosti iz Plana prati se indikatorima: količina sakupljenog komunalnog otpada na godišnjem nivou,količinu selektivno sakupljenih reciklabilnih količina po vrsti, ukupna količina proizvredenog biorazgradivog otpada na godišnjem nivou, količinu posebnih vrsta otpada, sanacija neuređenih odlagališta, pokrivenost teritorije sa koje se sakuplja otpad i sl. Ovi indikatori ukazuju na količinu smanjenja otpada koji treba odložiti na regionalnu deponiju i kvalitet odabranih mjera. 

Potrebno je raditi godišnji izveštaj o implementaciji Plana sa kratkim prikazom razvojnog Plana za narednu godinu što će osigurati da Plan ostane aktuelan. Na taj način će biti označen napredak i obilježena ključna pitanja koja treba razmatrati u narednom periodu. Plan je potrebno godišnje preispitati, a po potrebi mijenjati i dopunjavati. Cilj preispitivanja, mijenjanja i dopunjavanja je izbor i primjena najboljih prihvatljivih opcija za životnu sredinu zavisno od socijalnog, ekonomskog, tehnološkog i institucionalnog razvoja, koji treba da dovede do poboljšanja načina postupanja sa otpadom. 

Lokalna samouprava je dužna da obezbijedi uslove za sprovođenje Plana i da vrši nadzor nad njegovim sprovođenjem od strane nadležnih organa. 

SKUPŠTINA OPŠTINE MOJKOVAC   

Broj: 05- 103                                                                                                             PREDSJEDNIK

Mojkovac,01.12. 2016. godine                                                                                Slavenko Blažević  

